“Dia Kecil Lagi La…” Usah Takut Marah Anak & Jangan ‘Expect’ Orang Faham. Perkongsian Bapa Anak Autisme Ini Wajar Dicontohi!

Musim perayaan begini memang saat paling dinantikan. Waktu inilah dapat bertemu dan berkumpul. seronok dapat berkumpul ramai-ramai sambil berborak dan makan-makan. Yang dah lama tak jumpa waktu inilah nak eratkan kembali hubungan kan. Tak kisahlah saudara mahupun teman.

Dalam keseronokan beraya, bagi ibu bapa yang membawa anak harus mengawal tingkah laku mereka di rumah orang. Jangan terlalu leka berborak sehingga terlupa anak-anak sudah ‘terlebih perangai’. Lebih memburukkan keadaan bila anak memecahkan barangan di dalam rumah.

Jangan nak salahkan tuan rumah jika perkara ini berlaku kerana sebagai ibu bapa patut disiplin dan mendidik anak supaya ‘behave’ di rumah orang.

Situasi ini dikongsikan oleh seorang bapa yang mempunyai anak Autisme. Mengakui anaknya sangat hyper dan tak reti duduk diam, namun Bapa bernama Fais ini mengakui cukup garang dan akan menegur bila anak buat silap.

Biarpun cara yang dipraktikkan kurang dipersetujui isteri dan keluarga, namun itu adalah demi kebaikan anaknya sendiri.

Melentur buluh biar dari rebungnya, itu pendekatan yang Fais ambil. Dia juga tidak memihak pada anaknya, sebaliknya setiap ibu bapa ada cara didikan masing-masing.

Biarpun terpaksa menegur berulang kali, namun menurut Fais cara begini membuatkan anak-anak tahu apa yang mereka lakukan itu adalah salah.

Segalanya bermula daripada rumah. Justeru, nak mendidik anak supaya berkelakuan baik di rumah orang haruslah bermula dari ibu bapa itu sendiri.

Segalanya bermula dari ibu bapa sendiri. Bak kata pepatah anak itu ibarat kain putih, yang mencorakkannya adalah ibu bapa. Jadi hati-hati dalam melakar corak supaya tidak kotor dan terlihat cantik dan bersih.

Sumber: Fais Al-Hajari


Perkahwinan Tak Bahagia Bila Semua Benda Isteri Buat. Suami Relaks, Lupa Tanggung Jawab

Setiap perkahwinan ada pasang surutnya, ada bahagia ada masanya bermasam muka bila tidak sependapat. Namun itu lumrah dalam sesebuah rumah tangga. Sebab tu komunikasi penting dan saling memberi serta menerima antara satu sama lain. Barulah rumah tangga aman bahagia.

Jangan hanya satu pihak sahaja memberi, yg lagi satu tidak menyumbang apa-apa. Kerana perkahwinan bukan hanya sekadar mahu bahagia semata-mata, masalah yang melanda dibiar sepi dan hanya satu pihak sahaja berusaha mengatasinya.

Jika ada ‘rasa yang tak kena’ dalam rumah tangga, kena meluahkan dan cari jalan penyelesaian. Usah menafikan demi menjaga hati yang tersayang, kelak ia akan menjadi barah dalam perhubungan anda suami isteri.

Nak bahagia kena baca perkongsian dari Ustaz Datuk Kazim Elias ini. Menurutnya ada 4 punca kenapa satu-satu perkahwinan tu tak bahagia.
Sebab duit ke? Sebab rupa? Atau sebab agama semata?

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”

Tak tak.

Benda susah akan senang bila buat sama-sama. Jangan senang je bersama. Bila susah pas kat pasangan pulak. No no ??????

2. Punca kedua sebab kita tak faham PERANGAI pasangan masing-masing.

Nak jaga laki ni senang je bak kata Ustaz Kazim.

1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha ? Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.” ?
Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.

Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan hat gitu, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.

Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Ustaz tu share lagi, musibah ni dia mai dalam 3 bentuk :

•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Hat yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya. Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.

Contoh, kita dok leka kejar duit sana sini, kaya sana sini, papppp Allah bagi accident. Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.
Dalam kahwin ni, kalau kita nak ketenangan, kita kena belajar untuk REDHA. Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.

“Kalau masih mampu, pegang elok-elok, kalau tak mampu, lepaskan elok-elok.”

Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang dahagakan pahala.

Kredit : Ustaz Datuk Kazim Elias


“Ada Kawan Baru Untuk Bersolek & Pilih Pakaian.” Biasa Dikelilingi Adik-Beradik Lelaki, Sarimah Ibrahim Akui Teruja Bakal Timang Anak Perempuan.

Kehadiran cahaya mata melengkapi kehidupan pasangan suami isteri. Inilah anugerah yang dinanti-nantikan oleh Pengacara dan pelakon Che Puan Sarimah Ibrahim.

Dalam satu majlis, beliau turut mengumumkan bakal menerima kehadiran cahaya mata perempuan.

“Sejujurnya, saya rasa sangat teruja untuk mendedahkan jantina anak kerana ramai sahabat dan rakan media ingin tahu.

“Kandungan saya pun sudah mencecah usia lapan bulan. Jadi, majlis pelancaran produk saya di Shopee ini digunakan sebagai kesempatan yang baik untuk mendedahkan berita gembira yang dinanti-nantikan,” kata Sarimah.

Berita gembira itu dikongsikan sempena di majlis pelancaran produk ‘Thrill by Sarimah Ibrahim Eksklusif di Shopee’ serta pengumuman jantina anak sulungnya di Glam Hall, Damansara Perdana dua hari lepas.

Dalam pada itu, beliau turut melahirkan rasa syukur dan teruja tatkala mengetahui bakal menimang anak perempuan.

“Saya dan suami sangat bersyukur kerana bakal menerima kehadiran puteri dalam hidup kami.

“Alhamdulillah lepas ni saya akan ada kawan baru untuk melakukan pelbagai aktiviti bersama anak perempuan saya seperti bersolek dan juga pilih pakaian.

“Di dalam keluarga,  saya merupakan anak sulung daripada empat adik beradik. Adik saya semuanya lelaki. Jadi, saya dah terbiasa dengan lelaki.

“Saya tak sangka pula saya sedang hamil anak perempuan. Saya rasa sangat teruja dengan berita gembira ini,” katanya lagi.

Sarimah dan suami, Tunku Nadzimuddin Tunku Mudzaffar mendirikan rumah tangga pada 2 April 2015.


“Berderau Darah Mommy…” Paras Oksigen Anak Amyra Rosli Dan Amar Bahrin Menurun, Warganet Terus Berdoa.

Sejak beberapa hari, warganet sebak melihat perkongsian pasangan pelakon popular, Amyra Rosli dan Amar Bahrin mengenai anak tersayang, Ayra Aryssa,2, yang dalam keadaan baring terlantar  di hospital sejak disahkan dijangkiti penyakit Kawasaki.

Media sosial milik pasangan ini berkongsi gambar mengenai status kesihatan anak keduanya itu.

Terbaru, Amar Bahrin berkongsi beberapa keping gambar anak di Instagram miliknya. Paling meruntun jiwa apabila badan anaknya tersayang dipenuhi wayar.

Dalam pada itu, rakan artis dan peminat tidak henti-henti mendoakan anaknya kembali sembuh.

“Ramai kawan2 Daddy n Mommy doakan adik.

Semoga Allah makbulkan doa2 diorang utk adik cepat sembuh, diberi kasihatan yang baik, sembuh sepenuhnya tanpa meninggalkan kesan. Dengan izin Allah 🤲🏻 Terima Kasih semua🙏🏻 .

Luah sangat rindu

Dalam posting yang berbeza, Amar meluahkan rasa rindu kepada anaknya. Rindu saat melakukan aktiviti di rumah. Mohon anaknya diberikan kesembuhan segera.

Daddy tau adik kuat!!! Adik fighter!!! Daddy nak adik fight sampai sihat. Daddy sentiasa doa Allah angkat sakit2 yg adik rasa tu.

Allah beri kesembuhan cepat utk adik. Daddy rindu nak tgk adik & abg jumping on a trampoline kat rumah. Daddy rindu adik so much 🤲🏻
.

أَذْهِبِ البَاسَ رَبَّ النَّاسِ، وَاشْفِ أَنْتَ الشَّافِي، لاَ شِفَاءَ إِلَّا شِفَاؤُكَ، شِفَاءً لاَ يُغَادِرُ سَقَمًا
.
“Hilangkanlah penyakit wahai Rabb manusia dan berilah kesembuhan, sesungguhnya Engkau adalah Maha Menyembuhkan, tidak ada kesembuhan kecuali dengan kesembuhan dari-Mu, (berilah) kesembuhan total yang tidak menyisakan penyakit.”

Dalam pada itu, menerusi hantaran yang berbeza, Insta story Amira Rosli memaklumkan mendapat panggilan daripada pihak hospitak bahawa ksigen anaknya telah menurun.

Rakan artis dan warganet titip doa

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Jangan Stress Bila Uban Kepala Makin Banyak, Guna Daun Kari Je Untuk Kurangkannya!

Buntu rasanya bila uban dikepala semakin banyak muncul. Satu hal yang memberi lebih tekanan adalah rasa gatal melampau pada kawasan beruban. Lain macam gatalnya.

Uban pada kepala memang menjadi satu hal yang sukar dikawal. Bukan sekadar masalah penuaan semata-mata, uban mula timbul disebabkan oleh masalah lain. Antaranya adalah ketidakseimbangan pada diet harian kita.

Sudahnya uban mula menampakkan dirinya di celah helaian rambut. Gatal usah cakaplah. Siapa ada uban mesti tahu rasa gatal terlampaunya. Rasa nak cabut cepat!

Tapi tahu tak uban boleh diubati dengan daun kari je? Tak hanya uban, malah daun kari yang kita selalu gunakan dalam menaikkan aroma menu berkari ini rupanya baik dalam penjagaan dan perawatan rambut.

Hilangkan Masalah Uban

Bahan-bahan:
Daun kari
Minyak kelapa

Caranya:
1. Panaskan sedikit minyak di dalam kuali.

2. Masukkan daun kari yang sudah dipisahkan dari tangkainya.

3. Biarkan sekejap dan angkat.

4. Kacau dan leceknya menggunakan sudu dan letakkan pada kawasan beruban.

5. Biarkan selama 1 jam dan bungkus kepala dengan tuala atau kain bersih.

6. Cuci dengan air bersih.

Laporan Boldsky, daun kari yang mempunyai khasiat vitamin B membantu mengembalikan nutrisi dan warna pada rambut. Malah juga menguatkan akar rambut.

2 Kelebihan Daun Kari Pada Rambut

Tingkatkan Pertumbuhan Rambut
Penggunakan daun kari secara teratur dapat membantu meningkatkan pertumbuhan dan juga memperkuatkan akar rambut. Ambil beberapa daun kari, keringkan dan tumbuk halus. Campurkan bersama yogurt dan sapukan pada rambut.

Tonik Rambut
Daun kari juga bekerja sebagai tonik rambut kerana mampu menjaga kulit kepala agar sentiasa lembap dan bernutrusi. Ambil segenggam daun kari, didihkan bersama 2 hingga 3 senduk minyak kelapa dan letakkan pada rambut.


“Kita Terlalu Mengejar Wang…”  Penasihat Kewangan ‘Ajar’ 10 Cara  Rancang Kewangan Bila Dah Nak Bersara

Simpan dan bebas hutang sebelum bersara. Pastinya semua mahu menjalani kehidupan dengan tenang apabila usia persaraan hampir tiba.

Menurut laporan Jabatan Perangkaan Malaysia pada tahun 2011, jangka hayat penduduk Malaysia dianggarkan selama 72.0 tahun untuk lelaki dan 77.1 tahun untuk perempuan.

Oleh itu, sama ada yang bercadang untuk bersara pada usia 55 tahun atau lebih awal lagi, apa yang penting adalah perlu melengkapkan diri dengan perancangan kewangan yang dapat menjamin kehidupan yang lebih selesa tanpa masalah kewangan dan liabiliti lain.

Nak tahu caranya, jom ikuti perkongsian penasihat kewangan ini, Mohd Shukur

10 CARA RANCANG KEWANGAN SEBELUM BERSARA

1) Tak perlu rumah yang besar & Tak perlu 2 tingkat apatah lagi 3 tingkat.
Keperluan hanya sebuah rumah yang kecil untuk masa tua @ masa persaraan yang simple. Panjang rumah sekarang ni dah terbuat 145 kaki. Setiap kali duduk kat depan, malas nak gi dapur. Setiap kali gi dapur, fikir 3X apa nak bawa ke depan.
Kawan sebaya yang duduk banglo 3 tingkat pun cakap, aku nak naik atas …kena fikir dulu apa nak bawak.
Bila di tingkat atas nak turun, kena fikir dulu apa nak bawa turun

2) Tak perlu kereta-kereta berjenama ni. Sekarang nak jual pun sayang, harga memang jatuh teruk tak kiralah brand apa pun. Spare part ori pula mahal2. Kalaulah duit kos pembelian tu, kos interest, pembaikian, kos wear & tear ni sejak dulu lagi di sedekahkan ke surau, tahfiz, palestine dll lebih tinggi manfaatnya dan pahala mengalir walaupun dah tiada nanti. Saya tidak memerlukan dilihat memandu kereta mahal sebagai tanda sudah berjaya, ianya adalah mesej yang salah kepada generasi muda.
Cukuplah pakai Vios atau City sahaja. Bila drive Vios anak tadi gi kedai, terfikir juga kenapalah tak pakai Vios sahaja. Macamanalah boleh terjebak kat kereta2 branded yang lebih menguntungkan pengeluar2 kereta di luar negara tu sedangkan fungsinya sama sahaja.

3) Pendidikan anak-anak sebaiknya first degree sahaja atau diploma pun cukup. Yang penting ialah survival skill. Bila tengok life graduate yang kerja makan gaji ni ( kecuali yang jadi Top Management ), saya beritahu kepada anak-anak, jangan kerja makan gaji. Mari kita berniaga. Buka syarikat sendiri. Kita mula dari bawah dahulu. Modal dah ada. Tapi kita belajar manage dengan modal yang kecil supaya minimumkan risk.

4) Alangkah baiknya jika ada Pusat Tahfiz sendiri. Tengok kehidupan rakan seorang ustaz yang ada Maahad Tahfiz ni hidupnya ceria penuh semangat. Dia ada taska/tadika, kedai mini market, jadi pemborong / supplier…..keuntungan perniagaannya digunakan untuk membiayai maahad tahfiz tu. Hidupnya bermotivasi dengan ganjaran akhirat, kejar award akhirat jadi MDRT di sana. MasyaAllah.. Inspired  hm…masih belum terlambat…sekurang2nya kolaborasi

5) Property for investment, tak perlu beli yang mahal2. Cukuplah rumah teres setingkat sahaja sepatutnya tapi tingkatkan bilangan. Sementara tunggu anak2 dewasa dan bagi kat dorang, boleh sewakan kepada orang lain. Ramai kini yang tak mampu sewa rumah yang mahal2 , mereka mencari yang mur mur untuk meneruskan kehidupan. Jika beri discount boleh membantu mereka yang dalam kesukaran.

6) Tak perlu nak main saham, private mandate atau unit trust. Tak perlu nak ambik tau berapa harga atau nilai sekarang. Simpan sahaja duit dalam Tabung Haji. Tak yah ada apa2 emosi, tak yah nak ambik tau atau nak fikir. Apa pun berlaku di dunia kini takde kaitan. Dapat 3.2% pun dah banyak dan bersyukur. Kalau 1M dah dapat 32K….bertambah lagi. Itu dah di zakatkan.
Hanya tumpukan kepada bisnes, fokus ini sahaja. Bekerja dan buat keuntungan dalam bisnes. Ini lagi tenang dan menyeronokkan.

7) Tak perlu melanggan Astrok. Mengarut betul dulu. Nasib baik dah stop cepat2 dulu. Lebih BEST tengok anak mengaji menghafal surah dari tengok astrok entah apa2 tu.

8.) Tak perlu bekerja sampai lewat petang, malam atau weekend. Budaya kerja di Malaysia ni sampai ke malam malah weekend. Kita terlalu mengejar wang.

Di Australia contohnya, tepat jam 5.00pm dah tutup. Saya dah sampai dah kedai tu dan barang tu pun depan saya , peniaga tu baru nak berkemas tutup, tapi disuruhnya datang esok sebab dah pukul 5.00pm. Malam bersama keluarga. Weekend berehat dan bercuti, yang banyak duit tu mereka ada bot laju atau yacht sendiri, takyah nak fikir urusan kerja time weekend.

9) Tak perlu nak lama sangat makan gaji. Jika kerja kerajaan ambiklah pencen awal sebelum umur 50. Makin lambat buat akan makin susah nak buat sebab dah terliur gaji makin meningkat.

Antara keputusan yang memberi kepuasan kepada saya ialah saya kerja makan gaji sekejap sahaja, pelbagai kerja tetapi cukup untuk dapat pengalaman.
Pernah kerja kilang rokok sekejap masa lepas sekolah dulu bahagian QC. Penatlah QC ni jalan sana sini dahlah kilang besar. Ada beza rokok murah dan rokok mahal. Rokok ni asasnya mesti ada rasa tembakau sahaja, so rokok murah tu segala batang pokok malah akar pokok dicampur sekali dengan tembakau yang sedikit dalam mesin pengisar. Nasiblah sape hisap rokok murah janji ada rasa tembakau kan

Pernah kerja di Bank bahagian Hire Purchase, tapi bahagian apa pun sama jer. Kerja di bank ni semua pakai lawa-lawa…. side baju & seluar tajam-tajam iron mau luka kalau kena

Habis duit dek pakaian dan gaya hakikatnya pening dek hutang credit card yang main swipe. Yang bayar minimum jer lama2 terciduk betul, naik kesian tengok interest jer lebih 1k sebulan…. kan bagus jika amount tu yang disimpan dalam tabung haji… simpan 1500 sebulan bukannya interest credit card. Tapi kalau yang dalam Top Management tu memang best lah.

Bila buat part-time ejen insurans tahun 1992 ( dah 31 tahun ) barulah saya nampak peluang buat full-time bisnes jadi ejen ni pada awal tahun 1996. So dah 25 tahun berhenti makan gaji dan full-time in business based on komisen bukannya gaji tetap.
So jika ada yang takut-takut nak berhenti makan gaji untuk join full-time bisnes, saya dah advanced 25 tahun dari pemikiran anda.

10) Kahwin 2, bila dah berumur ni rasa senang hati tak beristeri dua. Tengok life orang kahwin 2 ni tak sesuai dengan jiwa saya.
Nak post check-in stay hotel dengan wife pun takut. Mula2 hairan juga, bila tanya baru faham. Dia kata, kalau wife lagi satu tahu dia pun nak juga. Kalau dengan 2nd wife stay 5-Star hotel dia pun nak juga 5 Star.

Lor……benda2 kecik camtu pun kau ada masalah.
Dulu ada sorang lagi kawan ni gi Ho Chi Minh dgn 1st wife dia..sekali dgn saya. Dia kata lepas ni aku kena gi lagi ni, nasib baik kau dah ajar cara jimat gi cuti & shopping sini.
Adoiii kesian pulak kena datang lagi tempat yang sama.

Tak boleh ke belikan jer kain-kain ni dan bagi kat wife lagi satu. Pompuan mana boleh camtu, kena bawak dia jugak lepas ni. Adoii kalau 3 wife penat la camtu. Kalau gi London ulang 3X, gi Italy ulang 3X, Gi Umrah & Haji tentu juga camtu

Aku tak boleh buat swimming pool kat rumah macam kau. Kalau buat nanti, wife lagi satu nak jugak swimming pool. Ahh sudah.. kereta pulak camna la tu, kalau 1st wife pakai bmw takkan 2nd wife pakai Viva

Rupa-rupanya banyak benda tak boleh buat  dan banyak benda kena buat
Tapi ada sorang kawan yang kahwin 2 ni kalau group whatsapp suka tunjuk hero. Pakar melucah dialah abang jaguh.

Bab melekehkan isteri pertama tu lah keje dia, suka kutuk dah tua lah. Agaknya lepas tulis kat grup whatsapp mesti dia delete la tu. Kalaulah tiba2lah meninggal dunia, isteri pertama dia terbaca apa yang dia tulis kat grup whatsapp tu tentulah dia kecewa. Rupa-rupanya dia dikutuk dah tua lah itulah dll.

Ada yang tegur, itu bukan ikut sunnah nabi. Juga tegur, kalau orang bukan Islam baca tujuan kau kahwin 2 ni buat malu jer kau yang hina tujuan poligami. Terus dibalasnya, kau yang penakut, takut bini …., lepas tu terus mencarut. Yea tak semua macam ni, tapi bila tengok FB dan falsafah dia kat FB boleh gelak sendiri
Panjang betul menulis lak .ni semua PKP punya pasal.
Tapi dulu saya memang seorang penulis
https://m.facebook.com/story.php?story_fbid=3325723697446276&id=100000260344434

TIPS BACA PERKONGSIAN SAYA
Jika ianya tidak sesuai untuk anda, mungkin ianya sesuai untuk orang lain.
Jika tidak manfaat kepada anda, mungkin manfaat kepada orang lain.
Ada yang kita sama, ada yang kita berbeza.
Camtulah


7 Tahun Menanti Kehadiran Cahaya Mata, Allah Murahkan Rezeki Selepas Berhenti Makan ‘Frozen Food’!

Rezeki orang berbeza-beza. Anak yang dikurniakan anak dengan cepat namun ada pula yang lambat dikurniakan anak tetapi Allah lebihkan pada rezeki yang lain.

Selain rezeki yang sudah disusun cantik Allah SWT, wanita ini juga mengamalkan gaya hidup sihat demi untuk mendapatkan anak. Tak hanya isteri bahkan suami turut sekali memberi sokongan. Baca kisahnya.

Alhamdulillah atas segala nikmat Allah. Insan yang bergelar suami kaktin ini, tidak pernah mengeluh atau kecewa di saat kami masih menanti kehadiran cahaya mata.

Insan ini tidak pernah berputus asa malah sentiasa beri sokongan pada kaktin bila kaktin sedih setiap kali check upt hanya 1 line sahaja. Insan ini tidak pernah terasa hati kalau ada yang tanya, tak nak anak lagi ke?

Percayalah, insan ini memang sukakan budak-budak, kalau tak, dia tak akan jadi kesayangan anak-anak buahnya. Malah insan ini tidak pernah sesekali memaksa kaktin. Kami percaya akan takdir yang Allah aturkan buat kami.

Setelah 7 tahun penantian kami, Allah pinjamkan nikmat untuk kami mendapat berita gembira ini. Mengalir air mata kegembiraan insan ini. Berita yang tidak disangka, sebab kaktin pernah menjalani iui sekali pada tahun 2016 tapi tidak berjaya. Doktor pun dah byk kali suruh kaktin turunkan berat badan tapi kaktin tidak berjaya jugak. Lepas tu kami break dari rawatan.

Awal tahun ini adalah titik perubahan pada kami. Kami nekad untuk menjaga kesihatan dengan mengamal diet kalori dan eat clean. Kalau dulu, peti ais penuh dengan frozen food macam nugget, sosej, fries. Kini, kami berjaya tinggalkan semua makanan tersebut.

Aktiviti dating pun bertukar kepada hiking, jogging dan zumba. Fokus kami memang untuk sihat dan Alhamdulillah, tanpa disangka buat pertama kali Kaktin tengok double line bila check upt. Kandungan Kaktin masih baru dan harapnya my precious baby ini mendapat doa dari semua.

Doakan kandungan kaktin kuat dan sihat ye. Kaktin doakan jugak semua kenalan kaktin yang masih menanti dan berjuang macam kaktin d ulu, dimurahkan rezeki zuriat jugak. InsyaAllah janji Allah itu pasti.

Kredit: Norfatin Shaari


Kunyit Selain Elok Untuk Penjagaan Dalaman Wanita, Boleh Juga Rawat Masalah Kulit. Ketahui Juga 5 Bahan Yang Lainnya!

Mungkin ramai sudah tahu dan ada yang amalkan bertahun-tahun lamanya dengan menggunakan bahan-bahan yang sedia ada di dapur sebagai salah satu cara untuk mencantikkan kulit wajah.

Pun begitu, pasti ada juga yang kurang arif apakah bahan-bahan yang boleh digunakan untuk merawat masalah kecantikan kulit wajah mereka. Untuk  lebih khusus, di sini dijelaskan satu persatu beberapa bahan-bahan yang sesuai digunakan untuk diamalkan mengikut permasalahan kulit wajah anda. Selamat mencuba.

6 Bahan Yang Boleh Dijumpai Di Dapur Rumah Kita Ini Mampu Mencantikan Kulit Muka

Lemon

Untuk Melembapkan Kulit Muka

– Sapukan jus lemon yang segar ke seluruh muka dan leher. Biarkan 10 minit. Setelah cukup 10minit, bilas muka dan leher dengan air suam. Kemudian, ambil beberapa hiris timun, dan gosokkan keseluruh wajah. Lakukan setiap hari. Rutin ini boleh membantu melembapkan dan melembutkan kulit muka.

– Satu cara lagi, anda boleh juga campurkan jus lemon dengan 1 atau 2 sudu besar madu. Sapukan ke seluruh wajah dan biarkan selama 15 ke 20 minit kemudian bilas.

Kunyit

Untuk Pudarkan Jeragat

1 – Campurkan 1 sudu besar serbuk kunyit bersama jus buah nenas(secukupnya).

– Sapu bancuhan serbuk kunyit + Jus nenas tadi ke muka dan leher.

– Biarkan sehingga ia kering.

– Bilas dengan air suam

*Ulang 2 ke 3 kali seminggu untuk kesan terbaik memudarkan jeragat.

Untuk Hilangkan Parut Jerawat

2 – Campurkan serbuk kunyit + tepung kacang kuda (gram flour) + air atau susu.

– Sapukan ke seluruh wajah dan leher

– Biarkan sehingga kering kemudian bilas dengan air suam.

– Sambil bilas, urut muka dengan gerakan membulat.

*Lakukan rutin ini seminggu sekali untuk mencerahkan tona kulit dan menghilangkan parut/parut jerawat.

Madu

Nak Bagi Kulit Moist

– Ambik je madu dari bekas.

– Sapu kat muka dan biar sehingga kering.

– Dah kering tu, boleh lah bilas dengan air suam.

*Rutin ni akan buatkan kulit muka jadi lembut dan lembap.

Aloe vera
Menbantu membunuh bakteria yang menyebabkan jerawat

– Ambik je beberapa batang Aloe Vera dan kopekkan sampai nampak isi kat dalam.

– Sapu je direct kat seluruh muka.

– Tunggu sehingga kering barulah bilas dengan air suam.

Baking soda
Menbantu masalah jerawat dan jeragat

– Bancuh 1 sudu teh serbuk baking powder bersama 1 sudu teh air biasa atau jus lemon.

– Gosok muka menggunakan campuran tadi untuk membuang kulit mati.

– Setelah itu bilas muka menggunakan air suam.

– Lap muka dengan tuala bersih.

*Lakukan rutin ini dua atau tiga kali seminggu.

Timun

Menyegarkan kulit muka

– Hiris timun membulat.

– Sebelum tidur gosok timun hiris tadi ke seluruh muka. Biarkan semalaman.

– Esok baru bilas.

sumber : Petua Nak Cantik


Suami Jadi Jurulatih Dan Bersenam Bersama. Cara Fasha Sandha Dapat Berat Ideal Dan Masa Berkualiti Bersama Aidil

Bukan mudah untuk menurunkan berat badan. Jika tidak dengan nekad dan semangat yang tinggi, pasti akhirnya akan kecundang.

Namun tidak bagi pelakon jelita, Fasha Sandha. Fasha sememangnya menjadi inspirasi buat para wanita terutamanya kerana berjaya mendapatkan bentuk tubuh ideal dalam tempoh singkat.

Kata Fasha, dia sangat bersyukur kerana suaminya sentiasa berada di belakang dan memberi sokongan terhadap apa juga keputusan yang diambilnya.

“Saya bersyukur kerana Aidil tidak pernah mempersoalkan atau merungut biar apa pun bentuk tubuh saya. Berisi ke kurus ke, Aidil sentiasa memberikan sokongan kepada saya.

“Lebih istimewa, dia yang melatih dan bersama-sama bersenam bersama saya. Dalam masa sama, kami berdua dapat meluangkan masa berkualiti sebagai suami isteri,” katanya.

Tidak lokek untuk berkongsi rahsia bentuk tubuh yang semakin langsing, kata Fasha, dia terpaksa menurunkan berat badan secara maksimum kerana terikat dengan perjanjian (kontrak) untuk sebuah drama yang memerlukan dia kurus mendadak.

Fasha atau nama lengkapnya, Nur Fasha Sandha Hassan berkata, dia berjaya menurunkan 10 kilogram (kg) kerana mengamalkan diet pemakanan yang ketat selain baru saja selesai menjalani ibadah berpuasa.

“Saya terpaksa kurus untuk satu projek drama bulan ini. Syarat dalam drama itu saya kena nampak kurus dan sudah menandatangani kontrak.

“Saya tidak ambil ayam dan daging pada hari Isnin hingga Jumaat. Saya cuma makan ikan saja. Tapi, Sabtu dan Ahad saya akan makan apa saja. Saya masih makan nasi kerana memerlukan tenaga, cuma pengambilan itu dalam kuantiti yang terkawal,” katanya.

Fasha juga tidak mahu dilihat seperti orang sakit seperti yang dikatakan segelintir peminatnya dan mengawal bentuk badannya supaya tidak kelihatan terlalu kurus.

“Harap saya boleh kekalkan bentuk badan seperti sekarang. Takut juga lupa diri sebab saya senang naik berat badan sebenarnya,” katanya.

Bercerita mengenai keluarga, Fasha memaklumkan bahawa dia belum bersedia menambah anak kerana komitmen kerjanya bersama Aidil yang sudah terisi hingga tahun depan.

“Saya tahu Aisya mahukan peneman, cuma buat masa ini belum boleh lagi untuk menambah anak. Saya perlu melunaskan kerja dan begitu juga dengan Aidil.

“Nanti jika bercakap ada yang menganggap saya bermegah, cuma apa yang boleh saya katakan jadual kerja sudah terisi sehingga tahun depan. Insya-Allah sekiranya sudah selesai tanggungjawab, baru saya boleh memikirkan untuk menambah cahaya mata,” katanya.


“Sweetnya Kakak Ni, Peluk Tak Lepas. Sayang Sangat Dekat Adik.” Reaksi Aafiyah Lihat Adik Di Sebelah Bikin Sebak!

Selamat melahirkan bayi keduanya baru-baru ini, penyanyi nombor satu negara, Datuk Seri Siti Norhaliza dibenarkan keluar dan pulang ke rumah.

Yang pasti, kepulangan Baby A sangat dinanti-nantikan oleh penghuni kediaman pasangan ini terutama sekali Siti Aafiyah yang pertama kali bakal melihat wajah adiknya.

Sebelum ini, Siti ada berkongsi sekeping gambar anak sulungnya itu berbaring di sebelah adiknya. Menurut Siti, anaknya itu nampak teruja dan tak sabar untuk menjaga adiknya.

Terbaru, Siti berkongsi satu video pendek yang mana suaminya membuat kejutan dengan meletakkan Baby A disebelah Aafiyah .

Dia yang baru bangun tidur nampak terkejut melihat adiknya berada di sebelah dan diwajahnya terpancar kegembiraan dan excited dengan memeluk seolah-olah tak mahu lepas.

Sweet je kakak Aafiyah ni, kecil-kecil dah nampak ‘kakak-kakak’ sangat gayanya. Bolehlah ibu harapkan Aafiyah lepas ni untyuk tengok-tengokkan adik kan kalau macam ni gaya sukanya.

Rata-rata melahirkan rasa gembira dan memuji sikap Aafiyah yang nampak teruja mendapat adik.


Packing Barang Nak Beraya Di Kampung Lagi Senang Bila Ibu Buat Cara Ni!

Bercakap tentang bab packing barang untuk beraya di kampung, biasanya ibu-ibulah yang paling sibuk. Boleh kata bukan hanya perlu menguruskan pakaian raya yang perlu di bawa balik untuk seisi keluarga, malah keperluan-keperluan lain juga perlu diberi tumpuan.

Jika anak tak ramai, mungkin mudah sedikit kerjanya. Tapi cuba bayangkan jika ada 5 orang anak. Fuhhh! penuh bonet kereta dibuatnya. Dan bukan perkara yang pelik, pasti akan ada benda, barang hatta baju raya pun boleh tertinggal dek kerana terlalu sibuknya ibu-ibu ni.

Mengelakkan semua ini terjadi, sebenarnya ada cara genius yang boleh dipraktikkan. Jom semak!

1) Sediakan senarai untuk setiap ahli keluarga

Buat satu senarai untuk setiap ahli keluarga dalam satu kertas A4 untuk setiap ahli keluarga (longgok sekali pun boleh aje kalau muat dan tulis barang yang ingin dibawa ikut kategori (contohnya pakaian, alat2 mekap, dan makanan).

Contohnya seperti senarai yang biasa saya buat seperti dalam gambar ni. 3 beranak je kami, jadi cukup sekeping kertas aje.hehe..

Tip: simpan senarai ini sehingga sebelum pulang ke rumah untuk check kalau2 ada yang tertinggal (naya je kalau kampung nak balik tu jaraknya 50km++).

2) Lipat dan gulung baju dalam beg

Gulung baju yang ingin dibawa dan bukan sekadar lipat sahaja. Lagi mudah untuk tengok sekali imbas dan ambil dari menyelongkar sampai ke dasar beg, takut kacau baju lain yang dah dilipat cantik. Malah menggulung baju pun amat menjimatkan ruang.

Untuk baju yang mudah berkedut (biasanya baju raya perempuan), gosok dahulu baju cantik2 dan simpan dalam baju pelindung plastik sebelum dilipat kemas. Plastik itu akan melindungi baju dari sebarang kedutan yang menjengkelkan.

3) Barang kemas dan produk kecantikan disimpan dalam bekas kecil

Pengunaan bekas kecil memang menjimatkan ruang dengan banyak.

Bekas yang mempunyai banyak bahagian (contohnya bekas ubat) adalah yang terbaik untuk mengasingkan barang kemas dari tersimpul dan hilang dicelah2 beg.

Takdalah pin2 yang hilang bila nak bersiap untuk raya ni. hehe..

Gunakan juga bekas yang kecil (travel size orang kata) untuk simpan produk yang berbentuk cecair seperti syampu, pelembab, dan BB cream. Sebab ia dalam bentuk cecair, sebaiknya guna bekas yang pentupnya tutup rapat (lihat gambar).

Tip: kalau ada je bekas2 yang kecik terus bersihkan dan simpan. Boleh guna masa2 kritikal mcm ni kan?

4) Simpan pencukur dengan selamat

Gunakan klip fail seperti gambar untuk melindungi tangan ketika mengambil pencukur dalam beg. Tip ini amat penting lagi2 kalau ada anak yang kecil lagi. Anak saya dah terkena, tobat lah terus guna tip ini dalam rumah sekalipun.

5) Balut barangan berkaca dengan kain

Barangan berkaca seperti pewangi dan deodorant kalau berlaga kuat boleh pecah (lagi2 yang bentuk cecair, habis bercampur bau dan rosak fabrik baju). Sebaiknya balut barangan tersebut dengan kain dan diikat kemas dengan getah atau lagi mudah, guna aja stokin lama dan sumbat terus sebelum disimpan dalam beg (basuh stokin lama dulu ye)

6) Gunakan bekas yang lutsinar untuk mudah dilihat

Bekas lutsinar yang berzip seperti dalam gambar sangat mudahkan kerja kita dari membazir masa mengorek satu persatu kan?

Kotak keras atau plastik ziplock juga boleh dijadikan alternatif, janji dia lutsinar.

Labelkan juga bekas2 tersebut untuk memudahkan anda mencari barang.

7) Sediakan ruang penyangkut untuk barang keperluan dalam perjalanan

Simpan sahaja apa yang diperlukan oleh ahli keluarga dalam ruang penyangkut ini (biskut kudapan, botol air). Malah sedikit mainan anak juga boleh disimpan untuk membantu anak mengisi masa dan mengelakkannya dari bosan.

Tip: Ia sangat berguna lagi2 jika ruang dalam kereta adalah terhad kerana penyangkut ini boleh memaksimumkan ruang.

8) Simpan makanan dalam bekas KHAS sahaja

Makanan kalau dah dibawa masuk dalam kereta pasti akan bersepah. Elakkan dengan menyediakan bekas khas untuk makanan sahaja.

Dengan bekas ini lebih mudah, hanya perlu pass bekas sahaja tanpa risau tertumpah/meleleh keluar.

Tip : ini juga berguna dengan menyediakan bekas/plastik khas untuk sampah di dalam kereta.


“Syukur Dapat Ajar Arwah Mengucap…”-Ibu Reda Anak Meninggal Dalam Kemalangan!

Menghadapi saat pemergian orang tersayang buat selamanya di depan mata, bukanlah mudah dan ia memerlukan seseorang itu lebih tenang dan reda menerima ujian hidup. Apa tidaknya, insan yang selama ini sentiasa ada di sisi tiba-tiba sekelip mata pergi mengadap Ilahi.

“Saya bersyukur dapat mengajar arwah mengucap beberapa kali serta mengampunkan semua dosa arwah yang ketika itu masih lagi bernyawa,” kata Hasimah Ton Ismail, 49 ibu kepada Muhammad Aidil Adha Nazri, 23.

Katanya, dia reda dengan apa yang terjadi, semuanya adalah ketentuan Allah SWT. Dalam sekelip mata dia kehilangan anak yang tersayang dan kakak ipar, Bosiah Abdullah, 62.

Memetik Harian Metro, dalam kejadian kira-kira 9.30 pagi semalam kenderaan Perodua Viva yang dinaiki lima sekeluarga terbabit dalam kemalangan yang turut membabitkan Nissan Elgrand dan lori Hicom MTB150DXL di Kilometer 123 Jalan Kuantan-Johor Bahru dekat Kampung Sabak Feri, Rompin.

Hasimah Ton yang duduk di tempat duduk hadapan berkata, dia masih ingat ketika kejadian berlaku pandangannya menjadi gelap dan dalam keadaan separuh sedar dia melihat keadaan arwah (Muhammad Aidil Adha) yang tersepit.

“Arwah ketika itu masih bernyawa walaupun mengalami kecederaan serius pada bahagian dada terkena stereng kereta, tulang rusuknya juga dikatakan patah.

“Saya yang duduk di sebelahnya menurunkan kerusi bagi membolehkan arwah berbaring, ketika itu saya mengajarnya mengucapkan beberapa kali dan mengampunkan semua dosa arwah pada saya.

“Ketika itu hanya Tuhan saja yang mengetahui perasaan saya melihat keadaan arwah, saya berdoa semoga arwah selamat namun Tuhan lebih sayangkan dia,” katanya yang Taman Agropolitan Tanjung Batu, Nenasi, di sini.

Beliau menambah, arwah anak kedua daripada lima beradik bekerja dengan syarikat DRB Hicom di Pekan adalah anak yang baik dan taat pada agama serta banyak membantu keluarga.

Hasimah Ton berkata, tidak ada sebarang perubahan pada arwah anaknya sebelum kejadian dan mereka begitu terasa dengan kehilangannya sentiasa berusaha membantu keluarga.

“Kejadian pagi semalam akan menjadi sejarah hitam yang tidak mungkin dapat saya lupakan sampai bila-bila, bukan saja kehilangan anak tersayang tetapi juga seorang kakak ipar yang amat baik dengan kami sekeluarga.

Kami hanya mengalami kecederaan pada bahagian muka dan anggota lain,” katanya.

Beliau berkata, jenazah anak dan kakak iparnya dikebumikan dalam satu liang lahad di Tanah Perkuburan Nenasi Darat, di sini kira-kira 3 petang hari ini.

Sementara itu, Ketua Polis Daerah Rompin, Deputi Superintendan Mohd Azahari Mukhtar berkata, pemandu Nissan Elgrand, Azhan Azif, 39, yang mengalami kecederaan serius pada bahagian kepala kini dirawat di Hospital Tengku Ampuan Afzan (HTAA) dan dalam keadaan kritikal.

Sumber : Harian Metro


Kumpul Barang Terpakai Dan Makanan Biar Elok, Jangan Bagi Sekadar ‘Tangkap Muat’, Sedih Tengok!

Setelah kejadian banjir yang melanda negara jumaat lalu, ramai yang kehilangan tempat tinggal akibat musnah akibat bencana yang melanda.

Sudah pasti makanan dan pakaian diperlukan ketika ini. Di media sosial paparan setiap hari memerlukan bantuan pakaian terpakai dan makanan.

Namun harus ingat dalam memberi sumbangan, pastikan bukan hanya ‘tangkap muat’. Pastikan makanan dan pakaian diberik dalam keadaan elok dan tidak rosak.

Tak dapat bantu mereka bersihkan rumah, bantulah apa yang korang mampu untuk bantu. Kita usahakan sama-sama. Sekarang, rakyat jaga rakyat!
Antara bantuan yang korang boleh buat :

1. Gerakkan kutipan dana. Pastikan dana yang terkumpul nanti sampai pada yang berhak.

2. Check dalam rumah apa barang yang boleh di sumbangkan.

3. Kalau nak derma pakaian, selimut dan lain-lain, pastikan cuci bersih dulu. Baru bungkus, asingkan pakaian ikot jantina dan saiz.
Contoh : 1 plastik tulis info
+ Seluar panjang dan tshirt lelaki size XL
+ Blouse dan skirt perempuan size S
+ Baju anak kecil umur 2-3 tahun
+ baju baby umur 3-6 bulan
+ Selimut
+ telekung

Kenapa kena asingkan? Supaya mereka yang bertugas mudah boleh terus agihkan, tak payah nak bukak dan check dah. Banyak lagi kerja mereka kena buat.
Pastikan bungkus dalam plastik elok, bukan plastik bekas beli cili, bekas beli ikan.

4. Kalau nak derma barang, pastikan barang masih elok. Mereka bukan tempat kita buang sampah rumah kita tau.

5. Yang mampu nak masak, kutip dana, masakkan untuk mangsa dan petugas bantuan banjir.

6. Kalau mampu, sihat badan, volunteer diri bantu mereka kemaskan kawasan banjir.
Banyak sebenarnya yang kita boleh buat, tinggal nak atau tak saja. Ingat, hari ni mereka susah, esok lusa, mungkin giliran kita perlukan bantuan.

Jangan sedekah sampah

Meninju di sosial media mendapati ada segelintir memberi pakaian yang tidak elok kepada mangsa banjir sebagaimana perkongsian ini. Katanya  lagi, seeloknya biarlah pakaian yang mahu disedekahkan itu dilabelkan untuk mengelak salah faham.

Cara susun pakaian mudah untuk pilih

Alhamdulilah Malam Ni Bawak Sahabat Mari Letak Kain Baju Di Pusat Banjir SMKAM2. Tempat Ni Sistematik Sikit Cara Dia Sorting Pakaian Tidak Membuang Masa Utk Memilih Pakaian..


Duit Asyik Tak Cukup Saja Tengah Bulan, Rupanya Salah Teknik Menyimpan, Ambil Peduli 6 Tip Ni.

Mengurus kewangan dengan sempurna menjadikan kita seorang yang berdisplin.

Cara ini dapat mengelak kita berbelanja melebihi pendapatan. Secara tidak langsung membantu mengandakan tabungan simpanan.

Selain itu, ia juga mengelak masalah hujung bulan dah kehabisan duit belanja. Ketika ini mulalah ‘usik’ tabungan kecemasan.

Jadi perlu kita tahu mengurus kewangan dengan bijak.

Berikut 6 tip yang kena tahu pengurusan kewangan dengan betul.

1. Setiap kali terima gaji bulanan, pastikan anda mengasingkan sejumlah wang sekurang-kurangnya 10% untuk dijadikan simpanan.

2. Utamakan keperluan berbanding kehendak diri. Jelaskan segala komitmen bulanan seperti kereta, rumah dan bil-bil bulanan terlebih dahulu. Kemudian baharu memasang niat untuk berbelanja ke arah memenuhi kehendak diri.

3. Belanja mengikut kemampuan, elakkan berhutang untuk barang yang bukan menjadi keperluan. Kecuali untuk membeli barang yang tidak mampu dibeli secara tunai seperti kereta dan rumah.

4. Bebas daripada hutang jahat seperti kad kredit, pinjaman peribadi dan seangkatan dengannya. Impak terikat dengan hutang sebegini hanya akan mengakibatkan anda menanggung beban hutang yang mempunyai kadar faedah yang tinggi.

5. Wujudkan akaun simpanan yang tidak menggunakan kad ATM supaya mengelakkan anda mengeluarkan wang sesuka hati. Sebagai contoh simpanan ASB di mana pengeluaran wang hanya boleh dilakukan di kaunter bank.

6. Pastikan anda mempunyai pelan insurans yang mampu melindungi diri anda dan keluarga secara komprehensif. Kita tidak dapat menjangka apa yang akan berlaku pada masa depan. Jadi sebaiknya, mencegah lebih baik daripada mengubati.

Sumber: www.easicircle.com


“Semoga Tenang Hero. Saya Akan Sentiasa Beritahu Anak Betapa Baiknya Kamu.” Lelaki India Ini Kongsi Kisah Bersama Muhammad Adib.

Memasuki hari kedua kepulangan allahyarham Muhammad Adib ke Negara Abadi, pelbagai pihak bercerita dan berkongsi pengalaman bersama dengannya.

Terbaru menerusi  faceebook, seorang lelaki  keturunan India berkongsi beberapa keping foto kenangan ketika bersama Allahyarham.

Semoga tenang Hero. Anak saya ada kenangan bersama kamu. Saya akan selamanya beritahu mereka betapa baiknya kamu melayan kami. Saya kehilangan kata-kata.

Saya marah saya sedih. Kamu tak sepatutnya dilayan begini. Berehatlah.

Melihat dia di dalam gambar ini. Bolehkah orang yang menyakiti bawa dia kembali. Dunia tidak adil.

Perkongsian tersebut mendapat respond positif daripada netizen.


“Cukuplah Glamor, Malu Dengan Anak-Anak” Bimbang Dilabel Tua Tak Sedar Diri, Aliff Syukri Enggan Cetus Kontroversi lagi!

Siapa yang tak kenal dengan Usahawan kosmetik popular, Datuk Seri Aliff Syukri. Setiap kali muncul di media sosial pasti meraih perhatian.

Namun seiring dengan masa dan peningkatan usia, suami kesayangan Datin Seri Shahida mengakui sudah memperlahankan aktivitinya di media sosial dan enggan lagi melakukan gimik murahan untuk menarik perhatian warga maya.

Jelas  Aliff lagi, tindakannya itu berikutan menyedari anak-anaknya semakin meningkat remaja dan mahu memberikan lebih tumpuan pada perniagaan.

“Saya mengaku awalnya saya kejar glamor sebab saya bukan artis, tapi rupa-rupanya glamor tanpa duit pun tak ada erti. Kalau perasan enam bulan kebelakangan ini, saya lebih selesa mendiamkan diri daripada kontroversi.

“Sejujurnya saya dah tak suka dengan kamera! Kalau nak cari kontroversi mudah sahaja, asal ada orang buat isu saya boleh saja menyelit sebab follower saya dah tinggi… bukan nak riak tapi itulah hakikatnya.

“Jadi sekarang saya mahu lebih matang, tengok orang lain buat gimik itu dan ini, saya rasa tak apa la sebab kita dah rasa dulu. Tak perlu lagi la. Saya cuma nak cari ketenangan,” katanya ketika ditemu bual.

Jujur mengakui,  dia kini tidak sanggup lagi terpalit dengan sebarang isu panas kerana memikirkan usianya yang semakin meningkat.

Sementelah dia enggan isu panas yang tular membuatkannya menjadi malu dengan anak-anak, sekali gus menjejaskan reputasi sebagai seorang bapa.

“Anak pertama saya pun dah masuk tingkatan tiga, bila dia tanya… abah kenapa video viral macam ni, kita pun jadi malulah. Jadi saya fikir tak apa la walaupun kurang kontroversi maruah lagi penting.

“Kita nampak anak kita dah membesar remaja… jadi anak bujang dan anak dara. Kita tengok betapa struggle membesarkan mereka, kita pun dah tak boleh nak marah-marah sebab takut mereka memberontak, jadi dari situ kita sedar.

“Saya nak jaga reputasi saya sebagai bapa. Saya mahu hubungan perkahwinan saya dan isteri berkekalan. Saya nak rasa dihormati oleh isteri, anak-anak dan masyarakat,” ujarnya.

Aliff ditemui semasa majlis Malam Aspirasi D’Herb yang diadakan di Hotel One World, Petaling Jaya, Selangor pada malam Sabtu.

Berdepan dengan pelbagai cabaran perniagaan termasuklah kerugian, resort yang dilanda bencana alam, Aliff mengambil pendekatan menarik diri daripada mencipta sebarang kontroversi yang akhirnya memakan diri.

“Sebenarnya kontroversi ini seronok tapi biarlah dia datang secara semula jadi bukan buat-buat sebab nak glamour. Kalau ikutkan saya pun nak popular hingga umur 60 tahun tapi bukan dengan cara yang murah.

“Kita kena sedar diri, kita akan tua… tak lama lagi dah nak masuk 40 tahun, rambut pun dah beruban. Jadi saya fikir sekarang ini masa untuk saya jadi ahli perniagaan sebenar bukan nak gelenya-gelenya (gedik). Saya tak nak dah! Nanti orang kata orang tua tak sedar diri.

“Dalam tahap sekarang ni, saya nak maintain saja, Alhamdulillah semua dah cukup. Nak kata kaya tujuh keturunan saya tak berani sebab kita bukan tuhan, kita tak tahu mungkin satu hari nanti saya akan susah juga tetapi buat masa ini cukuplah boleh hantar anak ke sekolah, bayar gaji pekerja dan tidak dihimpit kontroversi murahan,” ujarnya lagi.


“Dalam Keadaan Menangis, Anak Maklumkan Dia Tidak Merasa Kakinya”….Ibu Ni Kongsi Situasi Anak Terlibat Insiden Tren LRT!

Belum reda kes Covid-19 yang kian mencatatkan sejumlah angkat yang semakin meningkat setiap hari, kita dikejutkan pula dengan berita insiden pertembungan tren LRT dari Stesen KLCC menghala ke Stesen Kampung Baru yang dipandu secara autimatik bertembung dengan tren daripada stesen Kampung Baru menghala ke Stesen KLCC di pandu secara manual dan dipercayai membawa 213 penumpang.

Menurut  laporan yang ditulis di H.Metro, berkongsi kisah  salah seorang ibu mangsa yang cedera di dalam insiden  yang bernama Syafiza Abd Hadhib, 45 berkata, “Dalam keadaan menangis, anak memaklumkan dia tidak merasa kakinya yang cedera dalam insiden itu.”

Syafiza berkata, dia menerima panggilan daripada anaknya, Adzleen Syzarenna, 24, melalui nombor telefon tidak dikenali jam 8.29 malam.

“Anak saya yang bekerja di sebuah bank di Ampang sering menggunakan pengangkutan awam itu untuk berulang-alik ke rumah sewanya di Subang.

“Sejurus selepas kemalangan itu, Adzleen terus menghubungi saya dan memaklumkan dia cedera di bahagian kaki dan tidak dapat bangun.

“Saya yang terkejut dengan berita itu terus ke lokasi kejadian dan sempat berjumpa dengan dia yang masih berada dalam keadaan trauma sebelum dibawa ke Hospital Kuala Lumpur (HKL) untuk rawatan lanjut,” katanya ketika ditemui di hospital berkenaan, hari ini.

Seorang lagi ibu kepada mangsa insiden berkenaan, Mazuin Bahari, 51, berkata, dia bimbang dengan keselamatan anaknya sebaik mengetahui tren dinaiki anaknya, Tengku Ahmad Raiyan Tengku Naha, 27, terbabit dalam insiden itu.

“Ketika itu, Raiyan dalam perjalanan pulang ke rumah sewanya di Cheras. Sejurus selepas kemalangan itu, dia menghubungi saya untuk memaklumkan kejadian berkenaan jam 9.19 malam.

“Raiyan memberitahu beritahu kaki kanannya tidak boleh digerakkan selain berasa sakit pada bahu akibat hentakan kuat,” katanya ketika ditemui di HKL, hari ini.

Mazuin berkata, dia dan suaminya terus begegas ke lokasi kejadian, namun dimaklumkan, semua mangsa sudah dibawa ke hospital berkenaan untuk rawatan lanjut.

“Saya sama sekali tidak menyangka kejadian seperti itu berlaku kerana sebelum ini saya kerap mendengar dan membaca kejadian itu di luar negara.

“Setakat ini, saya masih belum mengetahui keadaan dan tahap kecederaan Raiyan memandangkan ahli keluarga tidak dibenarkan masuk ke wad kecemasan berikutan arahan daripada pihak hospital susulan penularan Covid-19,” katanya.


“Dari Jauh Saya Perhati, Dia Tak Perasan…” Guru Kagum Lihat Murid Masuk Masjid Bagi Sedekah.

Anak itu cerminan didikan ibu bapa. Nyata apa jua tingkah laku anak itu akan mengambarkan didikan yang diberikan oleh orang tuanya.

Begitulah yang dilihat oleh seorang guru ini, Aminah Mat Yusoff yang kagum melihat seorang murid yang mempunyai peribadi mulia dengan memberi sedekah di tabung masjid sekolah.

Seterusnya ikuti perkongsian guru ini.

Bagus amalan mak ayah ni.. Boleh tiru

1. Ada sorang murid saya yang sangat menyejukkan hati. Segalanya baik.. Akhlaknya, percakapannya, sentiasa tenang dalam tindakan dan juga sangat aktif setiap kali proses pembelajaran. Bila buat pentaksiran, markahnya 100 peratus. Sebagai seorang guru, rasa gembira bersulam bangga kerana ada murid yang boleh jadi role model untuk rakan-rakan dalam kelas.

2. Satu pagi saya parking kereta depan masjid bersebelahan dengan sekolah. Kelihatan kereta dan motor ibu ayah silih berganti hantar anak-anak ke sekolah. Tanpa sengaja terpandang kelibat murid yang saya maksudkan tadi masuk ke perkarangan masjid dan menuju ke satu tiang. Di tangan ada beberapa keping wang seringgit, dengan hati-hati dia masukkan ke dalam tabung.

3. Dari jauh saya memerhati, mungkin dia tidak perasan tentang keberadaan gurunya.

4. Sedekah pagi banyak sangat baiknya, lebih-lebih lagi untuk rumah Allah. Kadang jawatankuasa masjid buat kenduri, duit tadi mungkin menjadi rezeki untuk orang-orang yang memerlukan. Subhanallah..

5. Hebatnya ibu ayah murid ini, melatih anak bersedekah. Membentuk peribadi yang penyayang dan penuh dengan sifat ihsan. Dua perkara ini menjadi faktor utama membentuk jiwa yang kuat dan bersih.

6. Hari tu dalam kelas, saya sampaikan kepada murid yang lain. Jika ada baki duit 20 sen, 30 sen simpanlah untuk hari esok. Datang pagi-pagi ke sekolah jengah dulu rumah Allah dan sedekah.

Moga Allah jadikan generasi yang hebat dan bertakwa.

Sumber: Aminah Mat Yusoff


“Rasa Happy Tu Lain Sangat, Macam Kak Pearl Yang Kahwin.” Sweet Qismina Terbayang Arwah Kakaknya Di Majlis Nikah Elfira Loy.

Semalam menjadi detik bersejarah buat pelakon Elfira Loy apabila sah bergelar isteri kepada Khairol Faris Anuar kira-kira pukul 9.30 pagi.

Majlis akad nikah dilakukan secara tertutup dan dihadiri oleh keluarga dan rakan terdekat itu berlangsung di Poolside Cyberview The Lodge, Cyberjaya.

Selain Sari Yanti yang hadir meraikan pasangan merpati sejoli ini, turut kelihatan adalah Sweet Qismina.

Malah, pelakon ini turut memuat naik perkongsian majlis tersebut. Namun apa yang menariknya, Sweet dalam perkongsian tersebut menganggap detik manis pasangan Elfira Loy dan suaminya Faris Anuar diijabkabulkan ibarat melihat arwah kakaknya yang mesra disapa Kak Pearl berkahwin.

Sweet atau nama sebenarnya Farhanna Qismina, 21, berkata, dia menghormati dan menyayangi Elfira seperti ahli keluarganya sendiri.

“Di saat suami awak lafazkan akad nikah, apa yang ada dalam kepala saya, ‘kak Pearl, akhirnya dia berkahwin’. Awak tahu betapa manis dan keluarga sayang kak El.

“Awak adalah seseorang yang saya puja, seorang yang saya hormati, dan seseorang yang saya sayang, sebanyak yang saya sayang seperti kakak sendiri.

“Looking at you in that white dress, rasa happy tu lain sangat. Terasa macam Kak pearl yang kahwin. I’m happy for you Kak el, really happy. Finally, you’re belong to someone that I believe will take care, guide and love you endlessly. Definitely a good start of 2019. Congrats Kakak ,” kata Sweet.

Sweet telah kehilangan kakaknya iaitu Pearl atau nama sebenar Farhanna Qistina pagi 1 syawal pada 18 Jun 2015.

Arwah kakak Sweet meninggal dunia selepas Proton Perdana dinaiki dia sekeluarga dilanggar dari belakang oleh kereta jenis BMW.

Ia mengakibatkan kereta dinaiki keluarga malang ini terbabas dari laluan mereka sebelum dirempuh oleh bas ekspres dari arah bertentangan di Jalan Kuching. Bagaimanapun, ketika itu Sweet, ibu dan adiknya hanya mengalami kecederaan ringan.

Elfira usai bergelar isteri, memuat naik perkongsian dengan kapsyen yang ringkas namun cukup bermakna.


Perjalanan Mencari Syurga Seorang Isteri. Hadam Perkongsian Ni, Moga Bermanfaat!

Bilamana seorang wanita itu telah berkahwin, reda suaminya adalah syurga baginya.

Hakikatnya, syurga itu menjadi dambaan semua antara kira.  Namun perjalanan menuju ke sana tentu ada cabaran dan syaratnya.

Hal ini dikongsikan oleh saudara Firdaus Shakirin. Bersama fahaminya dan semoga kita semua melalui jalan yang dipermudahkan dengan adanya sabar dalam hati.

Perjalanan mencari syurga buat seorang isteri…

Sabda Rasulullah s.a.w. yang bermaksud :

“Apabila seorang wanita (isteri) itu melakukan solat lima waktu, berpuasa pada bulan Ramadhan, menjaga harga dirinya, dan mentaati perintah suaminya, maka di akhirat kelak, dia dipanggil untuk masuk ke syurga daripada mana-mana pintu yang dia sukai (sesuai dengan pilihannya)”.

– Hadis Riwayat Ahmad.

4 syarat utama buat seorang isteri untuk masuk ke syurga pilihannya ialah :

1 – Solat Lima Waktu…✍ ✅

2 – Puasa Di Bulan Ramadan…✍ ✅

3 – Menjaga Harga Diri…✍ ✅

4 – Taat Perintah Suami…✍❓

3 syarat utama untuk melayakkan isteri masuk syurga tu tak susah untuk dipenuhi, tapi syarat ke 4…?

Ianya bergantung kepada siapa yang menjadi suaminya…

Adakah si suami memudahkan urusan si isteri untuk taat? Atau menyukarkan isteri untuk taat…?

Suami tak solat, isteri kena taat…suami tak puasa, isteri kena taat…suami culas bab nafkah serta tanggungjawab, isteri kena taat…suami pemalas, isteri kena taat…

Selagi suami tak suruh berbuat jahat, tak suruh melakukan perkara yang dilarang agama, tak suruh menyekutukan Allah s.w.t…

Tapi, isteri susah nak taat dan hormat pada suami yang tak memenuhi hak-hak seorang isteri dan tak menjalankan perintah-perintah Allah s.w.t…ketaatan itu adakalanya dibuat dalam keterpaksaan disebabkan,

Rasa tidak puas hati dan tidak senang hati untuk menurut perintah suami kerana suami tidak menunjukkan contoh-contoh yang baik sebagai seorang ketua keluarga…

Selagi masih bergelar isteri, walaupun dikurniakan dengan pasangan yang berbentuk ujian, ketaatan itu perlu ada dalam hubungan berkenaan selagi anda memegang status isteri dan dia suami…

Ini untuk melengkapkan syarat ke 4 yang membolehkan anda memasuki syurga pilihan anda sendiri…bersabar dan bertabah lah duhai si isteri yang diuji…

Syurga tempat rehat untuk kalian semua…


Tahniah! Pasangan Penyampai Berita TV3, Timang Anak Sulung.

Bagi yang mengikuti siaran televisyen swasta TV3, bagi berita sukan tentunya mengenali penyampai TV3 ini. Melalui perkongsiannya personaliti ini, Asrul Nizam Kadir telah berkongsi di instagramnya mengenai berita, beliau dan isterinya, Ezreen Aamir Hamzah telah selamat menimang  cahaya mata sulung pada 8 Julai lalu kira-kira jam 9.46 pagi.

Berita gembira tersebut turut dikongsikan Asrul menerusi Facebook dan Instgram miliknya.

Manakala, isterinya juga merupakan penyampai berita TV3 menyifatkan ia momen yang indah dan tidak menyangka telah bergelar ibu.

Kepada isteri, selamat berpantang! Semoga menjadi ibu bapa yang hebat dalam mendidik anak-anak.

Foto: Instagram Asrul Nizam


Sebab Dipinang Ketika Masih Belajar, Ustaz Amal Baca Yassin 40 Hari Dan Solat Istikharah.

Ungkapan “Bercinta Selepas Nikah” sudah tidak asing lagi dalam masyarakat yang kemudian penghujungnya menjadi sebuah cinta yang bahagia.

Inilah yang dikatakan jodoh itu rahsia Allah. Seterusnya ikuti pendedahan suami pendakwah bebas ini bahawa keputusan yang dibuat bukan sebarangan tetapi dengan amalan tertentu.

“Pengalaman ustaz di “approach” ustazah Asmak Husin”

Disebabkan cerita ustazah Asmak viral semalam. Harini ustaz pula dipaksa staf untuk tulis pengalaman di approach ustazah.

Tak tahu lah nak mula dari mana sebab memori orang lelaki ni “short term” bukan long term seperti perempuan.

Awalnya saya tak pernah berhasrat untuk berkahwin muda dan tak terlintas langsung nak kahwin semasa belajar.

Satu hari saya membaca buku tentang tokoh pemikir Islam, terjumpa satu kata-kata ulamak yang menyedarkan saya tentang pentingnya untuk berkahwin.

Tulisnya:

“Lelaki mesti berkahwin, kerana kelebihan lelaki kahwin awal akan menjadikan hidupnya lebih bertanggungjawab dan ada hala tuju yang jelas”

“Dengan perkahwinan kita dapat mencetak generasi pejuang dakwah rasulullah”.

Dari situlah saya mula sedar pentingnya lelaki untuk berfikir serius tentang perkahwinan.

Tapi tak ada lah sampai saya segera mencari calon.

Ketika saya tahun 3 di Universiti Malaya. Adik ustazah telefon saya untuk sampaikan hasrat kakaknya.

Saya memang dah lama kenal ustazah kerana kami satu persatuan anak negeri Kelantan.

Awal tu saya konfius juga nak terima ke tak.

Sebabnya antara ciri-ciri idaman saya bukan isteri dari bidang pengajian agama.

Saya nak cari bidang lain supaya mudah “blend” dengan keluarga saya yang biasa-biasa.

Tapi bila saya fikir balik, saya perlu isteri yang faham agama. Kerana isteri lah yang akan menjadi pendidik kepada anak-anak saya nanti agar mereka dapat menyambung rantai perjuangan dakwah Rasulullah.

Jadi untuk meyakinkan hati yang masih berbolak balik, saya amalkan baca yasin selama 40 hari dan solat istikharah.

Ini bukan amalan nabi. Hanya amalan tok guru dan orang lama-lama untuk dapatkan keyakinan hati.

Bagi saya soal perkahwinan ini isu besar. Yang menentukan masa depan kita & perjuangan Islam. Sebab itu memang minta sungguh2 petunjuk dari Allah dan minta juga nasihat tok saya.

Alhamdulillah akhirnya kami disatukan. Pejam celik dah lebih 20 tahun kahwin. Petang semalam meraikan ulang tahun anak sulong kami yg ke 20.

Semoga sedikit perkongsian ustaz dapat dijadikan panduan & inspirasi buat anak muda lelaki di luar sana untuk serius berfikir soal perkahwinan.

Fakaruddeen bin che omar.


“Kalau Nak Kahwin, Jangan Ada Penganiayaan” – Dr Mashitah Beri Pandangan Isu Poligami

Buat masa ini, topik poligami antara topik yang menjadi bualan orang ramai rentetan dari kes selebriti Malaysia baru-baru ini. Disebabkan itu, ramai pihak mula memberi pandangan masing-masing dengan mengatakan tidak salah sekiranya kaum lelaki mahu berkahwin lagi jika hendak dibiarkan mereka bergelumang dengan maksiat.

Tidak ketinggalan, bekas Timbalan Menteri di Jabatan Perdana Menteri, Dr Mashitah Ibrahim memberi pandangan darinya iaitu fahaman ‘poligami’ orang segelintir pihak yang menganggap ia adalah sunnah dalam Islam adalah kurang tepat.

Poligami dalam makna kata sebenar adalah dibenarkan dengan syarat tidak berlakunya sebarang penganiayaan kepada pihak terlibat.

Ceritanya lagi, poligami itu sudah lama diperkenalkan kepada masyarakat sebelum datangnya Islam dengan memperkenalkan undang-undang bagi mengawal penganiayaan yang berlaku dalam komuniti.

“Islam tak pernah memperkenalkan poligami dan Islam tak suruh pun poligami. Sewaktu Islam datang, poligami itu sudah pun menjadi budaya kepada masyarakat ketika itu.

“Jadi, bila Islam datang, apa yang Islam buat? Islam mengawal poligami ini melalui undang-undang dan membetulkan poligami ini serta membataskan.

“Jangan kita sebut kata, asalkan Islam saja, orang fikir sunnahnya adalah poligami. Tak! Masa Islam datang, poligami dah pun ada. Islam datang dah betulkan. Bagaimana? Kalau nak kahwin, jangan ada penganiayaan,”ujarnya.

Tambahnya, tuntutan dalam Islam juga meletakkan batasan di mana kaum lelaki tidak boleh berkahwin lebih daripada empat.

“Islam bataskan tak boleh kahwin lebih daripada empat. Islam juga mengawal melalui undang-undang supaya tidak ada penganiyaan.

“Sebab itu kita tengok bila ayat yang bercakap tentang poligami ini, dia bercakap dulu tentang anak-anak yatim supaya tidak ada penzaliman,”jelasnya.

Malah, Dr Mashitah juga mengingatkan golongan lelaki untuk tidak menganggap poligami sebagai hak mutlak bagi mengatasi sesuatu masalah.

“Islam datang dan mengambil poligami ini sebagai kelonggaran dalam sebuah perkahwinan yang memerlukan poligami ini.

“Kita anggaplah poligami ini macam satu ubat bagi keluarga yang ada masalah. Jadi keluarga yang tidak ada masalah ini, makan ubat buat apa. Kalau kita masih sihat tapi makan ubat, itu namanya cari penyakit,”katanya.

Sumber: TikTok @drmashitah_official


“Allah Jentik Hati Dengan Dugaannya, Tapi Dia Beri Penyelesaian Yang Tersusun Rapi Dan Kemas”. Subhanallah Sebak Baca!

Hari-hari yang dilalui oleh pasangan Encik Hyzer Habeeburrehman, 37 tahun  dan Puan Sherin Mohd Yasin, 40  tahun bersama dengan 3 puteri kesayangan mereka cukup membahagiakan.

Anak sulung diberi nama Heidi Hasmine, 14, anak kedua Heizeh Jasmine, 11 tahun dan paling bongsu Heily Jasmine, 4 tahun.

Namun tanpa siapa menduga, ujian yang diterima oleh anak kecil seperti Heily ini memberi kesan cukup hebat buat keluarga ini.

“Dalam sekelip mata semua ini terjadi. Allah jentik hati kami dengan dugaannya, namun Allah juga memberi penyelesaian dan kelancaran untuk kami mengharungi detik cemas tersebut. Tersusun cukup rapi dan kemas, Subhanallah,” ujar puan Sherin di awal bicara dan turut hadir selain pihak Majalah Keluarga ketika sesi temu ramah ini adalah  wakil pihak Hospital Pakar Avisena, Shah Alam.

Diagnos Ketumbuhan Otak

Menurut perkongsian kisah wanita yang cukup tabah ini mengenai anaknya Heily, semenjak dilahirkan hingga sebelum di diagnose menginap tumor otak. Anaknya itu sama seperti anak-anaknya yang lain, sihat dan aktif.

“ Heily atau juga lebih mesra disapa Bubu dilahirkan normal pada 11  Sept 2013 dan merupakan anak yang cukup manja dan juga aktif. Minatnya adalah semua super hero, memang semua permainan lelaki sajalah, kalau cakap mudahnya.

“Dia langsung tidak menunjukkan apa-apa tanda yang menyatakan dia sakit. Main macam biasa.

“Cuma sebelum tiga  minggu di diagnos ada ketumbuhan di otaknya, Bubu ada muntah-muntah dan panas badan. Demamnya pula on and off.  Saya merasakan itu demam yang biasa sahaja sebagai mana melalui pengalaman membesarkan dua orang anak sebelum ini,” ujarnya lagi dengan tenang.

Kerap Demam Serta Muntah

Rentetan daripada itu, ibu mana yang tidak risau dengan keadaan permata hati yang dilihat menyusut tahap kesihatannya. Lalu Sherin dan suami mendapatkan rawatan kesihatan dengan membawa anaknya ke hospital Avisen berhampiran.

“Dua tiga hari sihat, lepas itu muntah lagi hinggalah suatu ketika dia muntah hingga jadi lemah tubuhnya. Jadi kami bawa ke Avisena memandangkan hospital ini menjadi pilihan utama keluarga kami. Tapi masalahnya, bila tiba di sana wad pula penuh dan pihak hospital merasakan tidak sesuai untuk dilakukan pemeriksaan lanjut. Kami diberikan offer latter untuk mendapatkan pemeriksaan di hospital lain.

“Jadi kami bawa Bubu ke hospital, jam 9.00 malam anak kami telah pun diwadkan. Tiga malam kami berkampung di sana dan akhirnya doktor putuskan hanya masalah pada perut, itu yang menyebabkan Bubu muntah-muntah. Kami akur dan turut berasa lega Bubu telah sembuh bila dibenarkan pulang.

“Namun selang dua hari kemudian,  muntah lagi. Kami jadi pelik akan penyakit Bubu, pun begitu keadaannya masih dilihat aktif. Hinggalah pada Sabtu pagi, apabila dia bangun sahaja daripada tidur terus muntah-muntah dan keadaannya menjadi sangat lemah dan saya baringkan di atas sofa sambil saya dan suami cuba Goggle di internet tentang apa penyakitnya itu.

“Ya Allah, masa itu apa yang terpapar di skrin telefon cukup mencemaskan kami. Semua tanda-tanda yang Bubu alami adalah simptom penyakit-penyakit  kronik! Lalu kami bergegas ke Avisena sekali lagi untuk dapatkan rawatan lanjut,” cerita Sherin satu persatu dengan tenang.

Nyawa galang ganti

Setibanya di sana,pelbagai proses pemeiksaan dilalui dan semuanya seakan lancar. Bermula dengan penempatan wad dan seterusnya hingga selesai operasi pembedahan.

“Segala-galanya berjalan lancar, Allah pemudahan setiap urusan saat kami sekeluarga harungi detik getir itu. Sampai sahaja hospital, kami menunggu tidak terlalu lama untuk dapatkan bilik. Ketika itu keadaan Bubu saya lihat semakin teruk.

“Jika dia terlena seketika, dia akan bangun tersentak dan menjerit mengatakan sakit kepala. Ketika itu saya tidak sanggup melihat kesakitan yang ditanggung oleh anak kami ini. Jika nyawa saya galang gantinya, saya rela agar anak saya tidak merasakan kesakitan tersebut.

“Begitulah andaiannya yang boleh saya gambarkan bila saya melihat keadaan Bubu. Jujur saya katakan saya pilu melihat keadaannya. Namun ketika itu, saya cuba untuk berlaku tenang, positif dan mengharapkan yang baik-baik sahaja,” tokok Hyzer sambil diakui oleh isterinya yang berada di sisi.

Sambil menyambung lagi, “ Pun begitu, walau pun doktor telah membuat pemeriksaan namun hati saya tertanya-tanya kenapa doktor lambat bagi keputusan. Ketika ini 1001 perasaan ada dalam hati kami sekeluarga. Serius atau tidak? Persoalan ini terus berlegar-legar mencari jawapannya.

“Hinggalah apabila kami diberitahu bahawa Bubu ada brain tumor. Terkesima, terkejut, tidak mahu percaya dan semuanya tidak keruan.

“Untuk orang yang bukan berlatar belakangkan ilmu medical, bila disebut tentang kanser atau ketumbuhan bagi kebanyakan daripada kita hanya memikirkan soal mati. Apatah lagi bila penyakit ini membabitkan bahagian kepala,” ujarnya lagi.

Berdepan dengan situasi begini, meminta untuk Sherin dan Hyzer menerima cadangan terbaik daripada  pihak hospital agar segera melakukan pembedahan demi menyelamatkan Bubu.

“Apa yang kami inginkan, kesembuhan untuk Bubu. Jika melalui pembedahan adalah kaedah terbaik untuk membuang tumor di otak Bubu. Kami akur, semuanya kami serahkan kepada doktor yang pakar dan pembedahan tersebut dilakukan serta-merta.

“Dan alhamdulillah, keputusan yang cepat telah dibuat dan kini Bubu kembali aktif dan sihat. Syukur tidak terhingga kami sekeluarga ucapkan kepada pihak Hospital Pakar Avisena yang telah berusaha sebaiknya untuk menjayakan operasi pembedahan tersebut.

Sumber: Majalah Keluarga Edisi Jan-Feb 2018


“Gosok Setiap Hari, Cuma Lambat Jumpa Doktor.” Pakaikan Gigi Palsu, Wawa Zainal Tunai Impian Anak Nak Gigi Cantik!

Umum mengetahui anak selebriti terkenal Wawa Zainal dan Aeril Zafril mengalami masalah gigi rosak. Bermula dengan anak sulungnya, Ahmad Fakhruddin Attar, sehingga lah kepada anak keduanya, Hayla Maghfiratul Adzkiyaa.

Namun, masalah tersebut nampaknya sudah diatasi apabila anak kedua, Hayla sudah dipakaikan gigi palsu.

Hayla yang kini berusia enam tahun dilaporkan melakukan prosedur pemasangan gigi palsu baru-baru ini. Kisah tersebut dimuat naik oleh Wawa menerusi laman insgtagramnya.

Wawa berkongsi video ketika anaknya sedang melalui prosedur berkenaan.

“‘Akhirnya impian Hayla menjadi kenyataan. Cantik tak Hayla ada gigi? Untuk Hayla saya buatkan crown dan gigi palsu macam orang tua ni ha apa ntah nama dia.

“Hayla ditidurkan masa operate buang gigi dan alhamdulillah selepas bangun tiada rasa sakit pun,”tulis Wawa dikapsyennya.

Dalam pada itu, Wawa menasihati ibu bapa lain yang mempunyai anak mengalami masalah gigi rosak supaya tidak sedih dengan situasi tersebut.

Mengakui kesilapan diri kerana lambat mendapatkan rawatan gigi untuk anak-anaknya, Wawa bagaimanapun berkata tidak pernah miss memastikan anak-anak memberus gigi dua kali sehari.

“Anda yang ada anak gigi rosak jangan rasa down. Saya pun habis kena tuduh tak pandai jaga gigi anak.

“Padahal mereka gosok gigi dua kali sehari, cuma silapnya lambat jumpa doktor gigi sahaja.

“Dalam pada itu, Wawa memberitahu anak sulungnya Attar tidak dapat melakukan prosedur seperti adiknya Hayla kerana sudah berusia 8 tahun.

“Macam Attar, saya tak pasang gigi kerana dia pun dah lapan tahun, jadi biar gigi tumbuh sendiri. Hanya buang gigi yang rosak sahaja,”kata Wawa lagi.

Wawa dan Aeril sebelum ini dikecam gara-gara gigi anak-anak mereka yang dikatakan bermasalah.

Untuk rekod, Wawa dan aeril berkahwin pada tahun 2013 dan hasil perkongsian hidup, pasangan ini dikurniakan tiga orang cahaya mata. Selaian Attar dan Hayla, anak ketiga pasangan ini bernama Aya Soffya.


Keluarga Inspirasi! Kesukaran Hidup Dan Kekal Solat Berjemaah, Rahsia 16 Adik Beradik Ini Berjaya Ke Menara Gading!

Rezeki datang dalam pelbagai bentuk. Rezeki bukan hanya diukur pada tahap kewangan seseorang tapi juga pelbagai yang diberikan Allah kepada setiap manusia.

Begitu dengan kisah sebuah keluarga ini. Biarpun tidak dilimpahkan rezeki wang ringgit, tapi dikurniakan adik beradik seramai 16 orang.

Biarpun melalui kehidupan sukar, namun dengan berkat didikan arwah ayah dan ibu, telah berjaya membentuk anak seramai 16 orang ini mempunyai jati diri.

Lebih manis lagi, kesemua 16 orang adik beradik ini berjaya melangkah ke menara gading. Tidak lupa, keluarga ini, hidup kekal berjemaah untuk memastikan keluarga bahagia dan dipermudahkan kehidupan mereka. Inilah rahsia keluarga inspirasi ini.

Kisah keluarga ini yang mendapat perkongsian sehingga 19K! Biarpun kisah lama, namun perkongsian ini sungguh inspirasi untuk kita muhasabah diri dalam mendidik anak-anak.

Ikuti perkongsian ini.

Saya ada 16 adik beradik seibu sebapa.  hingga 11 semua lelaki. 12 hingga 16 semua perempuan. Pada tahun 1991, masa mak mengandung anak ke16 ayah diserang stroke dan lumpuh. Hilang sumber pendapatan. Tiada simpanan sebab hidup cukup-cukup makan je.

Alhamdulillah pihak masjid bagi wang ehsan setiap bulan hanya rm150. Mak besarkan kami dan dalam masa yg sama uruskan ayah yg lumpuh dengan seratus lima puluh tu. Macam mana boleh survive? Ni semua urusan Allah..semua rezeki dari Allah.

REZEKI ADIK BERADIK PANDAI BERDIKARI

Allah bagi rezeki kepada anak-anak dalam bentuk kesedaran untuk berdikari. Walaupun masih sekolah rendah kami dah mula cari duit sendiri. Jadi buruh sementara, kutip botol dan tin aluminium untuk dijual, bercucuk tanam dan lain-lain.

Pada tahun 2001, ketika tingkatan 4, saya masih kutip kayu api untuk masak. Ada berlaku kecederaan ketika sedang memotong kayu, parang terkena kat tangan. Ada kesan parut di tangan kiri.

Makanan kami juga tidak semewah orang lain. Makan nasi tanpa lauk sudah jadi kebiasaan. Sekadar nasi campur air, garam dan sedikit gula sudah memadai. Mujur di sekolah ada Rancangan Makanan Tambahan RMT, dapatlah kami rasa makan yang sedap secara berterusan.

Walau keadaan hidup begitu susah, tidak pernah sekalipun mak berhenti berjuang mahupun mengaku kalah dalam membesarkan anak-anaknya.
Mak juga tidak berkeluh-kesah di hadapan anak-anak, biarpun beberapa kali saya melihat mak menangis mungkin kerana terlalu berat menanggung keperitan hidup.Kami anak-anak yang masih kecil ketika itu hanya boleh menahan sedih melihat keadaan emak.
Ketika itu memang tidak banyak yang boleh kami bantu, malah untuk angkat ayah yang lumpuh untuk dimandikan pun susah. Saya banyak kali menangis sebab melihat ayah yang makin lemah dan kudis di badannya makin besar disebabkan terlalu lama baring..sangat meruntun jiwa.

Nasib baik abang-abang di sekolah menengah banyak tolong dengan penuh kesabaran tetapi apabila mereka masuk universiti, tinggal kami yang kecil-kecil sahaja di rumah.
Sehingga tahun 2001, kami masih memasak menggunakan dapur kayu api. Bukan tidak ada dapur gas tetapi mahu menjimatkan wang daripada membeli gas. Kalau bekalan kayu api berkurang, kami adik beradik akan masuk hutan mencari kayu api. Ketika itu tiada lagi orang kampung yang mengutip kayu api, hanya keluarga kami sahaja.

Mak pula pegang prinsip tidak akan hutang duit orang. Hidup dengan sekadar apa yang ada. Alhamdulillah, beban emak sedikit ringan apabila abang-abang di universiti mengirim duit biasiswa masing-masing untuk adik-adik di kampung. Pernah abang saya cerita, dia sanggup ikat perut semata-mata untuk hantar duit ke kampung.

PESANAN ARWAH AYAH, SOLAT BERJEMAAH JANGAN TINGGAL

Sepanjang ingatan saya, semasa ayah masih hidup dan sihat, dia tidak pernah bertanya tentang pencapaian pelajaran anak-anak, tapi ayah selalu tanya tentang solat di masjid atau tak. Arwah ayah selalu pesan, “tidak guna belajar tinggi dan pangkat tinggi tapi solat jemaah tidak dijaga”. Arwah ayah memang sangat menekankan pendidikan agama dan praktikalnya.

Walaupun kami masa masih bersekolah dan sangat sibuk dengan mencari duit tapi kami tetap ke masjid solat jemaah. Kami cuma dapat belajar ketika di sekolah sahaja kerana di rumah kami sibuk dengan kerja dan mengasuh adik-adik yang masih bayi. Namun, syukur semuanya kini cemerlang dalam pelajaran. Alhamdulillah 1 hingga 16 berjaya semua masuk universiti.

Pesanan untuk ibubapa, bagi mendapat keluarga yang bahagia di dunia dan akhirat berilah penekanan pada pendidikan agama terutamanya solat. Anak-anak lelaki mesti dibiasakan dengan solat jemaah. Sekarang bila tengok orang yg kutip tin dan botol di tepi jalan saya teringat keadaan saya dulu-dulu. Walaupun saya dah hidup senang dan alhamdulillah bisnes Public Mutual saya maju tapi saya tak lupa asal usul saya.

Sumber: Mohd Yazid Ismail


Resepi Air Pelarian Syria Mengundang Sebak. Penuh Iktibar Perkongsian Dr Ini

Tersentuh hati membaca perkongsian jurulatih keibubapaan, Dr Taufik Razif yang berkongsi cerita pengalamanya berada di Syria kini.

Beliau dengan beberapa ahli Serantau Muslim telah ke Jordan dan Beirut minggu lepas untuk misi kemanusiaan, melahirkan rasa hiba melihat keperitan hidup rakyat di sana.

Benar kata pepatah, berat mata memandang, berat lagi bahu memikul. Jika kita leka dengan segala ‘kemewahan’  makanan yang enak di bazar ramandan atau dimasak isteri tersayang pelbagai hidangan serta minuman pelbagai rasa untuk berbuka puasa, masyarakat di sini sebaliknya.

Salah satu perkongsian yang dipaparkan oleh Dr Taufik ini mengundang sebak bahawa ada antara mereka mempunyai ikhtiar untuk mendapatkan minuman sejuk untuk berbuka puasa. Sungguh mereka begitu tabah dan redha dengan situasi negara.

Alang alang nak buka puasa kejap lagi ni saya nak kongsi sikit la pada korang resepi air sedap di kem Pelarian Syria yang saya baru dapat daripada keluarga Syria Pakcik Abdullah semalam

Resepi Air Pelarian Syria
———————————–

1. Cari baju anda yang paling menyerap peluh & lembapan

2. Gunting dan lubangkan beberapa bahagian baju tersebut

3. Tuangkan air dingin waktu subuh ke dalam botol plastik

4. Ikat dan lilit baju yang sudah digunting dan dilubangkan tadi pada botol tersebut

5. Simpan air tersebut di tingkap kemah yang berdebu sehingga waktu berbuka puasa

Siap! InsyaAllah kesejukan air itu akan bertahan sehingga waktu berbuka puasa. Inilah alternatif keluarga Pakcik Abdullah untuk mendapatkan sedikit nikmat air yang dingin untuk berbuka puasa kerana di kem pelarian sini mereka tak mampu beli ais apatah lagi peti ais.

Tolong kongsikan resepi ni pada semua orang jika anda merasa lebih beruntung daripada nasib Pakcik Abdullah sekeluarga.

Dalam pada itu, Dr  Taufik ini juga berkongsi kedaifan kanak-kanak di sini yang penuh tersirat. Sesungguhnya anak-anak kita di Malaysia penuh ‘kemewahan’ .

7 benda yang anak kita akan alami kalau dia tinggal di kem pelarian Syria

1. Anak kita akan merayau rayau dan bermain dengan batu dan pasir setiap hari kerana mereka tak ada Toys R Us dan kedai mainan seperti di Malaysia

2. Anak kita akan mudah kering dan merekah bibirnya kerana musim panas di sini terlampau panas. Saya duduk kat sini 3 hari je pun dah terbelah bibir saya. Udaranya kering dan suhunya boleh cecah sampai 40c°

3. Wajah anak kita akan penuh debu dan rambut anak kita akan jadi serabai kerana air kat sini limited. Ada yang saya tanya budak kat sini katanya dah 7 hari dah tak mandi dan bila saya sapu pipinya umpama menyapu papan hitam yang penuh kapur waktu di sekolah rendah dulu. Melekat debunya di tangan saya!

4. Baju anak kita akan seperti orang gila di tepi jalan yang bajunya tak pernah dicuci. Bukan mereka taknak cuci tapi bagi mereka lebih baik jimatkan air itu untuk membasahkan tekak yang kering dan kehausan daripada membersihkan bajunya sendiri

5. Anak kita juga akan jadi ketinggalan pelajarannya dan gelap masa depannya kerana kat sini, sebijak mana pun mereka, mereka akan berakhir menjadi peladang ataupun kuli. Sepanjang beberapa hari saya kat sini tak pernah sekalipun saya nampak anak anak kat sini pegang pensel atau buku. Memang mereka tak mampu pun nak membelinya!

6. Anak kita juga akan tinggal di dalam khemah bertahun tahun bersama adik beradiknya tanpa tirai tanpa bilik. Semuanya tidur dalam satu tempat yang busuk dan berdebu tanpa boleh mengeluh

7. Anak kita juga akan kelaparan dan menunggu bantuan NGO membawakan makanan setiap hari. Kalau tiba-tiba NGO seperti Serantau Muslim ni semua terputus duit atau kurang orang menyumbang apa mereka nak makan?

Saya tanya sendiri ketua NGO kat sini, Omar Jannoun namanya. Dia mengaku ada je anak anak yang tak makan beberapa hari kat sini. Mereka tak mampu nak cover semuanya tanpa sumbangan dan bantuan daripada kita!

Taufiq Razif, sedang sebak
Kem Pelarian Awda, Lebanon
19 Mei 2019

Moga kisah ini menjadi pedoman untuk kita muhasabah diri.


“Sampai Biru Kecut Tangan Kaki,” Wanita Ni Kongsi Detik Cemas, Terkunci Lebih 7 Jam Dalam Bilik Air Bersama Anak Kecil!

Detik yang takkan dapat dilupakan oleh ibu ini apabila terkunci di dalam bilik air bersama anak-anak lebih 7 jam lamanya.

Alhamdulillah. Kami anak-beranak selamat🤲🏻
.
Semalam terkurung dalam bilik air dgn anak3 selama 7jam lebih.
.
Paling risau kan anak2,sampai biru kecut tangan kaki. Cara kita org nak survive “Buka air heater paling panas” tapi risiko sesak nafas.
.
Masa tersedar terkunci dari dlm, cuba untuk tenangkan diri sebab kita sejenis cepat panik, cuba alihkan tumpuan anak2 main bubble.
Macam2 usaha nak buka pintu sampai hanger towel pun kita cabut untuk ketuk tombol.
Segala usaha sia-sia🥺

.
Bila Mikayla cakap lapar,kita suruh dia minum air heater, Maleeqa plak menyusu je…..sampai tahap kita dah hypo… dh lemah rasa nak tidur, rasa mcm nak tutup je mata.
.
Hanya Allah je tahu, masa awal2 cuba nak alihkan perasaan panik, kita basuh lah toilet, bila dah hujung2 tak tau masa tu pkul berapa dah rasa x kuat tp tngok anak2 cuba kuatkan diri dan ketuk2 tombol…. masih sia2.

.
Bila Mikayla cakap “Im cold” sbb mikayla sejenis kalau tidur dlm aircond taknak selimut sbb dia suka sejuk… tp kalau dia cakap “dah sejuk” luluhnya hati…. dia siap tanya kenapa tangan dia warna putih….. tangan kaki dia dah kecut……
.
Pukul 2 suami tak sedap hati dah sebab kita tak update story, tak seen wassap & tak jawab phone…. pukul 4.30 dia tergerak hati nak pergi skolah Mikayla, bila cikgu ckp mikayla tak pergi sekolah, terus cepat2 balik rumah.

.
Alhamdulillah 🤲🏻
Pengajaran untuk kita dan juga semua.
Selain Allah tempat bergantung, bawalah phone kemana sahaja🙏🏻

P/s : Rupanya tombol jenis ni memang kena berhati2, ramai rupanya dah terkena cuma cerita kita sadis sbb dalam bilik air…. kalau dlm bilik mungkin lah kita boleh terajang.

.
Maaflah ayat bercelaru sbb anak2 bangun tidur pun menangis je.


Suka Berjenaka, Ciri Suami Manja. Ini Tentu Buat Isteri Makin Sayang

Setiap pasangan yang bahagia tentu kehidupan berumahtangga aman dan penuh gelak ketawa. Dalam pada itu, sikap suami yang manja juga menceriakan keharmonian rumahtangga.

Berikut ciri suami yang manja isteri perlu tahu

1. Melalui bertentang mata
Jika suami anda merenung tepat ke arah mata anda, ini menunjukkan suami minat terhadap anda. Jadi si isteri jangan pula mengalihkan pandangan pula,teruslah membuat jelingan mata yang menawan terhadap suami anda!
2. Jika marah
Jika si isteri sedang marah dan tiba-tiba si suami memujuk dan memeluk erat mesra isterinya, ini petanda bahawa si suami sangat menyayangi isterinya. Jadi, banyakkan berbuat begini ye. Jikalau si isteri sedang marah(api), suami patut menyejukkannya dengan belaian mesra
3. Dia tunjuk minat kepada perkara yang anda suka
Misalnya jika dia tahu anda suka tengok cerita yang romantik, dia akan berikan pendapat cerita-cerita romantik yang dapat dilihat bersama. Memang romantis suami begini!
4. Suka mengusik dan berjenaka
Suami kerap mengusik anda. Jangan risau kerana ianya ingin menarik perhatian anda untuk disayangi dan dimanjai.
5. Bercakap lembut
Kalau seorang suami ini minat akan anda, dia akan bercakap dengan lebih lembut dan mesra dengan anda. Yang pasti ini sikapnya yang sangat romantis. Jika anda si isteri, apalagi masa inilah untuk bermanja dengannya.

Sumber: rumahtangga bahagia selamanya


Tenung Suami Bila Lena & Doa Banyak-banyak Ketika Tu. Punca Makin Rasa Bahagia!

Berpesan-pesan kepada perkara kebaikan itu juga satu ibadah. Selain kita mengingatkan orang lain, diri dan hati kita juga dalam masa yang sama terdidik ke arah itu.

Ini sebagaimana perkongsian daripada wanita ini, berpesan-pesan pada lelaki bergelar suami dan pada wanita bergelar isteri tentang  bagaimana caranya sama-sama membentuk sebuah keluarga bahagia.

Pesanan yang dikongsikan  cukup panjang, bersama kita manfaatkannya.

Pesanan Untuk Isteri dan Suami untuk membentuk Rumahtangga Bahagia.

UNTUK ISTERI

1. Jangan berkira dengan suami sendiri.

Bantu mana yang perlu, supaya berat sama dipikul ringan sama dijinjing dan lakukan semua itu niat kerana Allah Taala.

Contoh Pertama

Nampak suami lepas makan lupa nak basuh pinggan dan cawan sendiri, kita bangun basuhkan, niat kerana Allah Taala, nampak simple tapi banyak pahalanya.

Boleh je kita kata pada suami, basuh lah pinggan dan cawan tu bukan banyak pun, tapi kita tak berkira pun. Terus aja basuhkan. Sebagai isteri boleh je kita nak membebel ke, nak marah ke sebab bende kecik ni pun boleh jadi Isu kan. Tapi Allah nak datangkan pahala tu pada pinggan yang kita basuh untuk suami kita.

Contoh ke-2

Di dalam situasi memberi hutang pada suami, kita ada duit or gaji sendiri, tiba-tiba satu bulan tu kereta rosak dan perlu kos yg tinggi, suami pun minta bantuan tampung sedikit, kalau jenis nak berkira, boleh aja kata tak mahu kasi pinjam, namun sebalik rezeki kita dapat tu kita kena fikir ada rezeki orang lain juga.

Sama-sama meringankan beban, pasti lepas tu suami akan nampak pengorbanan kita dan sikap tak berkira tu.

2. Tenung wajah suami bila dia sedang lena tidur.

– Wajah sedang tidur itulah wajah paling jujur, disebalik penat berkerja seharian untuk isteri dan anak-anak, masa nilah kita sebagai isteri doa banyak-banyak supaya Allah jagakan suami kita, panjangkan umurnya dan berkatilah Rezeki yang dibawa untuk kita.

– Lihat Wajah suami dengan penuh kasih sayang, pahala berganda juga kita akan dapat, SubhanAllah.

3. Salam suami erat-erat setiap kali dia keluar rumah.

– Kita tak tau banyak mana atau lama mana kita ada masa denga suami kita, masa suami nak keluar rumah salam erat-erat dan cium tangan suami dan doakan yang baik-baik untuk suami dan doakan supaya selamat pergi dan balik ke rumah.

– ucap Alhamdulillah jika suami selamat pulang ke rumah.

4. Hargai Bicara Cinta dalam pelbagai cara.

– Ada Suami tidak pandai berkata-kata indah atau guna ayat jiwang untuk gembirakan isteri, namun kita sebagai Isteri kena peka bicara cinta
” SENYAP” itu, bicara cinta tanpa kata-kata, namun dengan perbuatan ” ACTION”.

Contoh
– bawa keluar jalan-jalan, belikan makanan feveret isteri, ehsan pada isteri dengan menolong buat kerja rumah atau jagakan anak-anak. Beri Hadiah Hari jadi dan lain-lain.

5. Jaga baik-baik, jika dapat suami ringan tulang membantu kerja-kerja rumah, kerana spesis ini sangat ‘Rare’ sekarang.

6. Berterus terang jika ingin kan pertolongan suami, jangan guna ayat berkias-kias , cakap aja direct supaya suami jelas dan paham.

UNTUK SUAMI

1. Suami kena faham atau redho layanan sebelum ada anak, dan selepas ada anak 1, 2, 3 atau 4 akan berbeza sedikit, kerana tugas dan tanggjawab isteri dah makin berat dan besar.

Jangan bandingkan masa baru khawin dan situasi sekarang kerana anda akan memburukkan lagi keadaan dan akan membuat isteri makin stress dan makin down.

2. Jaga baik-baik isteri anda, jika isteri itu sanggup bersusah payah lahirkan anak yang ramai untuk suami. Pengorbanan paling besar oleh isteri sebab melibatkan nyawa.

3. Bersabar dengan isteri yang kadang-kadang kurang akalnya ketika marah dan sangat penat, isteri tidak akan tarik muka atau marah-marah jika suami pandai ‘tackle’ mood isteri. Sesungguhnya isteri juga tahu erti Penat dan Isteri juga tidak lepas dari berbuat silap.

4. Tegur isteri dengan kata-kata nasihat yang lemah lembut dan bukan tegur dengan kasar depan anak-anak.

5. Pandai UP ( puji) isteri depan anak-anak supaya anak-anak punya persepektif yang baik tentang ibunya. Sekali suami puji percayalah satu hari tu isteri akan baik mood nya.

Sesungguhnya mood ceria di dalam rumah itu byk pergantungan nya pada mood seorang isteri/ibu.

6.Jangan down kan isteri atau kutuk isteri depan anak-anak. Ni sangat deep, jangan buat isteri terasa hati sebab isteri akan rasa down dan sedih serta tak mustahil isteri akan berendam air mata.

7.Jangan beratkan tugas isteri, kena masak nasi panas-panas, lauk kena lain-lain tiap-tiap kali makan. Bertolak ansurlah bab makan-makan ni, jika ada lauk lebih boleh saja dipanaskan lagi dan isteri tidak perlu memasak terlalu kerap.

Sangat membantu jika isteri bekerja atau sibuk dengan anak yg masih kecil.

Pesanan untuk Suami/Isteri
Jangan pernah ungkit atau bandingkan siapa lebih penat uruskan keluarga, sesungguhnya suami atau isteri itu ada tanggungjawab dan ada pengorbanan masing-masing.

Bahagia itu terletak di tangan anda sendiri dan semua itu datangnya dari Allah SWT.

Sebaik-baik suami adalah suami yang indah akhlaknya pada isteri dan anak-anak.

Dan…..

Sebabkan Nabi Muhammad SAW pernah berkata wanita lebih ramai di dalam Neraka Jahanam, Nabi berpesan 2 perkara

1 .Banyakkan Isghtifar ( bertaubat)
2. Banyakkan Sedeqah

Sedangkan lidah lagi tergigit, inikan pula suami isteri kan, gaduh sikit-sikit tu biasalah takkan nak elok aja, suami/ isteri itu adalah hadiah yang terbaik untuk kita, Allah dah tetapkan. Hargailah selagi ada didepan mata.

Peringatan buat saya sendiri dan mungkin untuk anda di luar sana juga. InsyaAllah.

Sekadar Coretan
Ros
Osaka Jepun
13 Aug 2019
10:35 a.m.


“Buang Stigma Anak Yang Bijak Peroleh Semua A.” Kata Pakar Ini, Berhenti Bandingkan Anak Orang Dengan Anak Kita. Deep!

Di Malaysia, kita menjulang pelajar yang memperoleh semua A di dalam subjek ibarat raja. Pandangan stereotaip ini memberi impak kepada satu bentuk budaya yang mana ibu bapa hendak anak mereka memperoleh semua A sebagai penanda aras atau definisi lain untuk berjaya.

Sedar tak sedar, pertandingan antara ibu bapa dah lama berlaku dalam masyarakat kita. Anak siapa paling cepat dan pandai baca. Anak siapa yang boleh menghafal dengan sempurna. Anak siapa boleh jawab matematik dengan pantas. Anak siapa dapat straight A dalam peperiksaan.  Nombor berapa dalam kelas. Sukan menang ke tak? No 1 ke 2?

Hukum mudah inilah menjadi fahaman dan pegangan bangsa Malaysia setelah sekian lama. Dulu boleh mengira 1 hingga 20, sekarang sampai tidak terkira bintang yang dikira. Dulu boleh hafaz Al-Fatihah sahaja, sekarang surah pendek lain dalam minda. Dulu boleh berjalan, sekarang mampu berlari sampai tak terkejar kita.

Bahan eksperimen

Hazhari Ismail, Pensyarah merangkap Ketua Program Pendidikan Awal Kanak-Kanak di Universiti Sultan Azlan Shah (USAS)  mengakui ramai ibu bapa yang berlumba-lumba untuk memastikan mereka menang dengan persaingan antara rakan-rakan dan boleh menayangkan trofi ‘anak cepat membaca seawal 3 tahun’.

“Ini kesalahan ibu bapa, meletakkan anak-anak sebagai satu bentuk bahan uji kaji untuk eksperimen mereka sendiri. Jika kita bereksperimen, kadang-kala tujuan dan objektif eksperimen tidak tercapai. Maka, kita boleh melakukan eksperimen sekali lagi buat kali kedua, ketiga dan seterusnya. Namun, anak-anak ini jangan disamakan. Kita menggadaikan masa depan mereka yang tidak boleh diulang.

“Apalah gunanya jika anak bijak dalam perkembangan ilmu, tetapi tidak boleh mempercayai ibu bapa kerana sejak kecil asyik berenggang? Maka, jika kelas tambahan itu membabitkan aktiviti interaksi ibu bapa dan anak-anak, ia digalakkan. Tapi untuk seawal 2 tahun, ceriakanlah hari mereka di rumah, boraklah dengan mereka, rekreasi bersama dan sebagainya merupakan aktiviti terbaik sebagai cerminan seorang ibu bapa yang baik.

Apabila bercakap mengenai kelas tambahan, ia mempunyai definisi yang berbeza. Jika kelas tambahan itu merujuk kepada pendedahan skil seperti bermain piano atau instrumen muzik yang lain, atau kelas seni mempertahankan diri dan aktiviti fizikal yang lain; maka itu amat digalakkan.

“Atas dasar kelas seperti ini rata-ratanya tiada di sekolah. Menjadi kebimbangan hari ini ialah kelas tambahan yang diberikan seperti kelas membaca dan menulis di peringkat awal kanak-kanak sesuatu yang tidak perlu. Ia masih awal.

“Cadangannya, di peringkat pra sekolah atau tadika, mereka hanya diperkenalkan atau didedahkan konsep membaca dan menulis atau pra-membaca dan pra-menulis. Contoh aktiviti pra-menulis seperti melantunkan bola yang bertujuan untuk meningkatkan daya koordinasi tangan dan mata.

“Maka, apabila kanak-kanak bermula untuk memegang pensel dan menulis nanti, adalah mudah bagi mereka membiasakan diri. Atau pun menyambungkan titik-titik yang membentuk sebuah lukisan atau tulisan yang bermakna. Ini sepatutnya didedahkan kepada anak-anak. Malangnya, ibu bapa masih tidak faham,” ujar Hazhari lagi .

Ibu bapa guru pertama

Kita tidak mahu melahirkan anak-anak bersifat robot, tiada jiwa dalam segenap ilmu yang dipelajarinya. Mereka perlu diberikan pembelajaran yang bersifat ‘welcoming’ anak-anak ini sedar menimba ilmu bukan suatu paksaan.

“Teringat saya akan cara Nabi Muhammad SAW menyarankan ibu bapa mendidik anak-anak untuk bersolat. Hanya seawal 7 tahun, kanak-kanak perlu didedahkan dan diajar untuk bersolat, dan selepas tiga tahun barulah mereka berhak untuk dihukum jika tidak menunaikan solat.

Tempoh 3 tahun ini Islam melihat sebagai tempoh untuk kanak-kanak mencuba,menerima, menghayati ilmu yang baru. Perkembangan seawal 7 tahun pada zaman nabi ketika dulu tidak pernah berubah di telan zaman, sama seperti kanak-kanak 7 tahun sekarang.

“Jadi, benarlah kita perlu percaya perkembangan anak itu secara kolektifnya adalah sama. Ibarat sebuah gelas yang berisi air, sebagai ibu bapa kita perlu mengisi air sedang elok dengan saiz gelas. Jika tidak, air akan tertumpah, dan mengotorkan sekeliling. Kita tidak mahu melihat anak-anak kita membesar sebagai insan sebegitu.

Di dalam kamus psikologi kanak-kanak, galakkan atau (reinforcement) adalah benda yang perlukan untuk membentuk tingkah laku kanak-kanak yang positif. Galakkan boleh jadi pelbagai seperti pelukan, ciuman dan pujian. Kadang-kadang ibu bapa tidak perlu gunakan wang ringgit untuk mengumpan kanak-kanak supaya berlaku baik. Tidak perlu memberi hadiah apabila mereka berjaya menghabiskan sesuatu tugasan.

Ibu bapa model terbaik

Seterusnya ialah penglibatan ibu bapa. Ambil tahu apa yang anak-anak lakukan di sekolah. Letak kepercayaan kepada anak-anak tidak bermaksud memberikan mereka kebebasan sepenuhnya, tetapi tegas dan meletakkan disiplin sebagai asas utama.

“Jadilah pendengar yang baik kepada mereka. Kalau bukan kita, nescaya mereka akan mencari kawan-kawan dan ia akan berlanjutan sehingga peringkat dewasa di mana tiada lagi ruang untuk ibu bapa di hati mereka. Menjadi model yang terbaik di hadapan kanak-kanak, juga di belakang mereka.

Anak Ibarat Kain Putih

Guru pertama sepatutnya ibu bapa. Bukan guru di sekolah. Jangan serahkan bulat-bulat kepada guru tentang pendidikan anak-anak. Masuk campur. Biar anak-anak rasa dihargai. Tanya apa mereka belajar di sekolah ketika berada di rumah.

“Benarlah kanak-kanak itu ibarat kain putih. Ibu bapa yang mampu mencorakkannya. Saya suka konsep kerja rumah yang sebenar. Bukanlah kerja rumah seperti membuat latihan matematik lima muka surat, atau menulis huruf tertentu berulang kali, tapi kerja rumah yang dimaksudkan adalah kerja rumah bersama ibu bapa. Kerja rumah yang melibatkan ibu bapa dilihat mampu meningkatkan kepercayaan kanak-kanak dan mengeratkan hubungan antara ibu bapa dan anak-anak

Kanak-kanak itu berbeza, ada yang ketinggalan, ada yang belajar kerana terpaksa. Inilah yang dikatakan drilling.  Kanak-kanak mendengar sahaja dan tiada interaksi antara murid dan guru.

“Mereka diajar teknik menghafaz dan apabila selesai menghafaz, kita katakan mereka sudah berjaya. Sedangkan, mereka tidak faham apa yang mereka pelajari dan tidak menggalakkan mereka untuk terus berfikir.

Anak bijak

“Bayangkan jika anak-anak terpaksa belajar subjek-subjek yang lain, sedangkan kemahiran asas masih belum dikuasai sepenuhnya. Ia akan membantut dan memburukkan lagi perkembangan mereka dan menutup niat untuk terus belajar. Tiada siapa suka konsep memaksa. Jadi, kenapa kita perlu memaksa? Nanti yang dikejar tak dapat, yang dikendong berciciran.

“Begitu juga dengan konsep pengasingan kelas. Di peringkat tadika sampai lah ke peringkat universiti. Pengasingan kelas ini terbahagi kepada dua (2) bagaimana ia boleh diasingkan,iaitu secara choronological grouping (Umur) dan vertical grouping (perkembangan).

“Selalunya, dari peringkat prasekolah sehinggalah ke menengah, kita dibiasakan dengan konsep choronological grouping iaitu pengasingan mengikut umur. Kemudian, barulah kita guna vertical grouping iaitu kita asingkan ikut development (kepandaian).

Justeru, sebagai ibu bapa, anda mempunyai kuasa untuk menghentikan segala dogma yang mana anak yang bijak adalah anak yang memperoleh semua A di dalam semua subjek. Ini adalah pandangan yang tidak bijak dan tidak benar.

“Abaikan semua persepsi masyarakat, tidak perlu membanding bezakan pencapaian anak-anak kita dengan anak orang lain, juga di antara anak-anak kita sendiri. Percayalah, setiap anak itu berbeza. Maka, bukan tugas kita untuk membeza-bezakan mereka.


“Dinding Terakhir Hasil Lakaran Anak Nak Membesar.’ Bakal Terima Menantu, Wanita Ini Sayu Dinding Rumah Cat Semula.

Anak adalah anugerah dan nikmat dari Allah SWT kepada semua pasangan yang berkahwin. Bahagianya sesebuah perkahwinan apabila dikurniakan anak-anak penyeri rumahtangga.

Namun dalam mendidik anak-anak ada cabarannya. Setiap anak-anak perwatakan yang berbeza. Lebih mencabar lagi, apabila mempunyai ramai anak. Bukan mudah nak menguruskan anak-anak yang mempunyai pelbagai karena.

Jika anak seorang dua takpe. Bayangkan jika lebih dari empat. Bahkan, jarak usia pula dekat. Setahun atau dua tahun. Tentu huru hara rumah. Mau bersepah rumah sana sini. Hanya ibu bapa yang terpilih sahaja yang mampu mempunyai anak yang ramai. Itu belum kes air tumpah, pinggan atau pasu pecah. Begitu juga dengan dinding kena conteng!

Biarpun, penat melayan karenah anak-anak, namun itulah momen manis yang akan dikenang apabila anak-anak membesar nanti. Ia akan jadi kenangan manis dan membuat hati menjadi sayu apabila kita meniti usia.

Begitulah emosi yang diluahkan oleh seorang ibu, Norazilah Awi, menerusi group ‘Anak Sepahkan Apa Hari Ini’.

Beliau melahirkan emosi sayu apabila contengan anak-anak semasa kecil di dinding akan dicat semula. Biarpun nampak biasa-biasa, tapi ia merupakan kenangan buat dirinya semasa membesarkan anak-anak.

“Harini last kenangan waktu besarkan anak-anak. Tinggal dinding terakhir hasil lakaran masa anak-anak nak membesar. InsyaAllah  2 minggu lagi anak yang sulung nak nikah. Doakan majlis saya ye kawan-kawan”


Ikhtiarkan Pelbagai Cara, Ustaz Ni Kongsikan Petua Orang Dulu-dulu Nak Dapat Zuriat!

Hati mana yang tidak kecewa andai telah bertahun-tahun mendirikan rumah tangga, namun belum lagi dikurniakan zuriat. Pun begitu, janganlah pula ada yang berputus asa. Lakukanlah ikhtiar dan usahalah dengan pelbagai cara. Sama ada mendapatkan rawatan moden dan tidak salah juga andai lakukan petua-petua orang dulu. Mana tahu dengan asbab usaha berpanjangan, akan dikurniakan rezeki menimang cahaya mata.

Ini sebagaimana apa yang dikongsikan oleh ustaz ini diakaun fbnya tentang petua lama untuk mendapatkan zuriat yang diperolehi daripada seorang bidan yang juga merupakan ibu angkatnya. Jom semak.

PETUA ORANG TUA-TUA DAHULU UNTUK MENDAPATKAN ZURIAT

Ramai yang bertanya bagaimana petua untuk mendapatkan zuriat..Petua ini saya belajar dari seorang ibu angkat saya, dimana beliau adalah seorang bidan tua, yang banyak ilmu tentang kebidanan.

Sebenarnya banyak lagi ilmu bidan yang saya pelajari darinya. Tetapi hari ini saya ingin memberi salah satu petua yang saya ambil darinya untuk mereka yang bermasalah untuk mendapatkan zuriat…

Wanita yang menginginkan keturunan, maka cuba sediakan bahan yang saya sampaikan ini.

1. Seulas temu hitam sebesar ibu jari..
2. Sebiji buah asam jawa.
3. Pangkal dari buah pisang awak.sebanyak tiga pangkal..

Caranya tumbuk sehingga hancur dan bancuh dengan secawan air putih. Jadikan ia sebagai minuman harian.

Kepada si suami pulak hendaklah berpuasa selama tujuh hari dan selama berpuasa hendaklah membaca surah Al-Qadr sebanyak 1000 kali sehari.

Selepas sahaja tujuh hari pada malam Jumaat bersamalah dengan isteri kamu, pada ketika air mani hendak keluar berdoalah untuk dikurniakan zuriat.

ln Sha Allah dikaburkan doa anda.


Cinta Orang Dulu-Dulu Hebat, Kekal  Sweet Sampai Sekarang, Rupanya Ni Cara Zaman Mak-mak Kita Bercinta!

Kalau kita amati mak ayah kita taklah bercinta sakan seperti anak muda zaman sekarang ni. Mereka tak pernah kenal siapa bakal suami dan isteri mereka, jauh sekali nak berdating tiap minggu. Tak macam kita sekarang.

Tapi kenapa mak ayah kita boleh kekal bahagia sampai sekarang, malah sweet pulak tu.

Tengok saja PM kita, Tun Dr Mahathir Mohamad dan isterinya Tun Dr Siti Hasmah Mohd Ali, sampai sekarang pun masih sweet. Contoh terbaik buat anak muda.

Nak tahu kenapa mak ayah kita bertahan kekal bahagia sampai sekarang? Ni pasangan muda kena ambil tahu. Buat bekalan ilmu untuk bahagia.

1. Lepas kahwin tak pergi bulan madu

Bila selesai majlis kahwin, tolak tepi hal berbulan madu tetapi kenalkan pasangan pada sanak suadara. Rapatkan hubungan silaturrahim.

Antara cara merapatkan hubungan pasangan pengantin baharu dengan keluarga adalah melalui amalan bergotong royong atau rewang ketika mengadakan kenduri perkahwinan. Pengantin wajib membasuh periuk belanga yang digunakan semasa majlis perkahwinannya!

2. Suami tolong buat kerja rumah

Cuba perhatikan bapa anda sendiri. Sangat santun orangnya. Rajin membantu isteri. Selepas isteri melahirkan, semua suami yang buat.

Jika melihat si isteri penat menguruskan rumahtangga, suami jangan berat tulang untuk membantu. Tolong jagakan anak juga sudah cukup membuatkan si isteri tersenyum

3. Isteri tahu tanggungjawab sendiri

Banyak kes penceraian disebabkan oleh isteri malas. Cuba lihat mak kita sendiri. Rajin dan tahu tanggungjawab sendiri. Suami balik kerja, anak-anak dah terurus.

Oleh itu, walaupun sibuk di pejabat, tanggungjawab sebagai isteri jangan diabaikan. Tidak salah jika ada pembantu, tetapi soal membancuh minuman untuk suami serta makan pakainya seharusnya tetap menjadi tanggungjawab isteri.

4. Tiada campur tangan ibu bapa

Ibu bapa tak perlu campur urusan rumah tangga anak, ini boleh jadi kes penceraian. Biarkan anak-anak menangani masalah rumahtangga mereka sebaik mungkin. Ibu bapa hanya boleh memberi nasihat apabila diminta.

5. Keburukan dalam rumah tangga jangan cerita pada orang

Biar kita susah tanggung sendiri, keburukan pasangan jangan diceritakan pada orang. Ini antara perkara penting jika nak jodoh panjang.Jangan sampai mendedahkan keburukan rumahtangga di laman muka buku!

6. Sedar diri

Suami adalah ketua rumah tangga, tapi tak boleh guna kuasa veto nak kawal isteri. Bimbang isteri memberontak. Isteri dicipta dari tulang rusuk suami. Marah macam mana pun, tempat isteri tetap di sisi suami.Isteri sewajarnya mendengar kata suami dan bertoleransi dalam hal rumahtangga.

7. Jangan Lebih 3 Hari

Kalau merajuk sekalipun dan tak bertegur sapa dengan pasangan, paling lama cuma 3 hari. Lebih dari itu, hubungan berada dalam tahap bahaya. Senyuman boleh dijadikan pembuka bicara untuk berbaik-baik semula.

8. Buang Ego

Ego merupakan racun dalam rumahtangga. Setiap konflik rumah tangga adalah untuk menguji kesabaran dan kesetian suami mahupun isteri. Suami mahupun isteri harus merendahkan ego dalam sesetengah perkara untuk kebaikan bersama.